Marau: Bible for Matthew

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1Hiahang Yesus Kristusi

¹. Weraung we piya kamang, roma Abraham, roma Daud.². Isak tami ti Abrahami, Yakupi tamani ti Isaki. Yehudai kong netapa hioru hitamami pei ti Yakupi.³. Peres kong Serai huntamami pei ti Yehudai, husina mi pei ti Tamari. Hezroni tamanipei ti Peresi. Ram tamani ti Hezron.⁴. Amidapi tamani ti Ram. Nahason tamani ti Aminadap. Salomo tamani ti Nahason⁵. Boas tamani ti Salmon, hinani ti Rahab. Obet tamani ti Boas, hinani ti Rut i. Isai tamani ti Obed.⁶. Raja Dauti tamani ti Isai. Salomoi tamani ti Dauti, hinani ti Batsebai, we wiu uriai mena Dauti kio nari ma wiuti⁷. Rehabeami tamani ti Salomoi. Abia tamani ti Rehabeami. Asai tamani ti Yorami.⁸. Yosafat tamani ti Asai. Yorami tamani ti Yosafati. Uzia tamani ti Yorami.⁹. Yotami tamani ti Uziai. Ahasi tamani ti Yorami. Hizkiai tamani ti Ahasi.¹⁰. Menansi tamani ti Hizkiai. Amon tamani ti Menanasei. Yosiai tamani ti Amoni.¹¹. Yekhonyai kong neta pahioru hintamami pei ti Yosiai, ro pampong himbe woming ro Babeli pa.¹². Hintaweri waruhi himbe woming ro Babel pamo, Sealtiel tamani ti Yekhonya. Zerubabeli tamani to sealtiel.¹³. Abihud tamani ti Zerubabeli. Elyakim tamani ti Abihud. Asor tamani ti Elyakim.¹⁴. Zadok tamani ti Asor. Ahim tamani ti Zadok. Elihudi tamani ti Ahim.¹⁵. Eleazar tamani ti Elihuti. Matani tamani ti Eleazar. Yakup tamani ti Matani.¹⁶. Yusufi tamani ti Yakupi, Mariai hawani. Ro Mariai hane aiwawinapai mo sawing Yesusi we hisauwei hanompe Kristusi.¹⁷. Impaina hiahang ro Abrahami rainta ho Dauti mo haura ati kong Dauti rainta ho himbe woming ro babelipa ma haura ati kong raro woming ro babelipa rainta ho Kristusi mo hiahang pe haura ati.Yesus Kristusi Hinani Sawini¹⁸. Rane wo Yesus Kristusi hinani sawini mo to perane. Mariai Yesusi hunani te riaura Yusupi pena, Ro humbu huru wamipa mena saihioha Roh pe Allai riuai nunung pai.¹⁹. Mena, Yusufi, Mariai hawani iwo hinon tarai we mihitina kong kira rapi wiuwu Mariai ro hinon dewe paupe, Yusufi tei hane tatuawe pika Mariai ro we ai hihira.²⁰. Mena, Yusufi hane tatuata piam pamo, reho manatau ro Piami Allah ria wurei ro mi pa rarong ma tito me sainto, "Yusuf, romawa Daud, remuho mutai ko Mariai we wawing we wupe tutu roma we saiho harei yampaimo ria rope Allai riuai nunung mamarang.²¹. Iwo ingkai mihoi tutu roma mawang pehi me ingkai wonei hanong pe Yesusi tutu ingkai anti piriri kawasa pa hioru waruhua hine we merapa"²². Pitau rane rawaha parari piwe Allai Kimana ro ne woming baba pa hioru,²³. "Remua wawing we sande mawang pehi wami ingkai saihoha me ingkai saiwing roma mawang pehi. Me ingkai hisau wepe, "IMANUEL" we hirainto : Allai rio kong tatoru²⁴. Iteri Yusufi tiwaha waruhi ayena pa me, song parari piwe Manatau Allai kimana weipa, me kio wawini, Mariai,²⁵. Mena sena kontei wa kea o Mariai sawing ne roma mawang pai. me Yusufi sonei hanong pe, Yesusi.

Chapter 2Majusi Pa Hioru Hisyomi We Yesusi

¹. Interi ranewo, Yesusi Hirawi ro Batlhem , to Yudea hawe ramampa mananu Herodesi,Reheto, hinontarai-hinontarai Majusi pa hioru hinda rope hope murang wanei mah hindang tope Yerusalemi.². Hioru hinda ma hirautang , ronehine Yesusi Hirawini, we mananu hinonatarai Yahudai pai mena antoru wo antande hope piori pai ro hope murang wanei. Impaena antoru anandama we antasomi wei.³. Interi Mananu Herodesi taraho pirane paena mihoi kepan ba iwo riai impaena Yerusalemi pa hingkontei.⁴. Interi iwo pindukui babahio pa hioru interi hikonts hinonterai wewe hisane waya pa hioru kowe honemo iwo sona wemahi peha wehyoru, ro nowe we Kristusi hirawini roropai.⁵. hioruwi hintato weya, Ro Betlehemi kakopa Yudea, toperame pianahae sonamo hisauwei we manau pa.⁶. Konta au Betlehem, ro kakopa Yudea, mahi mena anawawo wewe antitui ro we hindu mananu pa hioni ro Yudea, imoaena yaowo ingkai irohi hinontarai pehi riu waham mananune, me yauwo iwe mananu ro Israel. '"Mikhai 5:2⁷. Interi mananu Herodesi ro ainiwa me hihau hinongtarai Majusi pa hioru, Sainto sewa wemahi peha kong hioru we, piori pai sangberia rorpa aeonamo antan da marane.⁸. Interi samiha hoiru hinda taweri to Betlehemi minanada mo minarautang be Romawa pai impaena tei minaratiute mo, minantaweri minamrua minam paya we jau. Imbori yau tato ira ihom wei.⁹. Interi tarauho mananu pai pena, remua piori wewe hindehoi ro hope murang wanei piori ranei tei samberia hiroru hinda ma hinanti ro romanwanei wiata rorone.¹⁰. Interui hindeho piori pai, impaena himararising konta hisanerong marising we baba mantaung.¹¹. Hinda hisua to manupai apui, hioru hirariuta romanei konta hinani Mariani, hioru himahou husaebu me hisomi wei, interi hisepa kahiyan we hingkopa hintaing be emasi, kemenyan, konta Muri.

¹³. Topeyampa hinongtarai Majusi Pahioru Hintaweri. Interi hindeho manatau wera rorona sauya wei we Yusupi roro mipa rarong, me manataupai titowei me saingto." tawaha ituru me kuo romawapai konta hinani ituru minambawu to Mesiri. Minanda minandaro keo, yau ingkai itato weau muna Herodesi Hanekangima we sei miung romawa pai¹⁴. Interi Yusupi Tiwaha me kio romawa pai onta himani himbawu ro rowi to Mesir,¹⁵. hinda hindoro keo Herodesi kiria, imbaromi tao we mahipa ro weraung mamarang nei. Sayaho mamarang Yesusi weraro mananu baba imbaromi Mesi, Imbaraomi hiau yau we Romawa". Hosea 11:1 Himung Hioru kuira romawa mawang ro Betlehem¹⁶. tope yampa, interi Herodesi Mena Iwo hisane angkariei hinong tarai majusi pa hioru, iwo piana samiha hioru, Imbaromi himung romawa mawang pa hioru. Ro Betlehemi konta rahora wewe hindoroipa wewe himbe umuri puria kairu towoung parari hawa kiutupa raro Hinontarai majusipa hioru.¹⁷. Imbaromi mshi parari tato wewe hingkama ro mananu bab Yeremia pa.¹⁸. Hinon daupi pe itarahopa rp rama, piwe ona hamemu raronh Marising ba. Rahel wiori we romawapa hioru, kirarapi hindama himbiwawi pe wo neromawapa hioru hindarowapaena.''Yeremia 31: 15Sandera Imbaromi Tiweri To Israel¹⁹. Ingkai Hapehikai Herodisi kiria remua nanatau Yesusi soha taraiyei ro mipa rarong we yusupi ro Mesiri²⁰. Iwo toto me saingto tuwaha kuo romawa pai konta hinari huru to kakopa Israel. Ingkai hinongtarai wewe hiserei menapia himun Romawa yampai kirianto.²¹. Iteri iwo tiha kio romawapai konta hinani hintaweri to kakopa Kanani²². Impaena topena we iwo taraho we Arkhelaus weimananu ro Yudea pena riwang Herodesi, iyai Yusupiwo mitai riato rawane ampe. Interi andera peha raro mipa. iwo riato rahora Galilea.²³. Yusupi ria kong rioro ro bendari pehe mo hanompe Nazareti. Imabaromi anderapa mahi parariape piwe Himpaya'' Iwo himpayuei hinontarai Nazareti tina

Chapter 3

Anyau Yohanis Pembaptis ¹Hana we yampa, Yohanes Pembaptis ria sanyau ro mapang Yudea. ²Tito me sainto, "Minantaweri wu Allah," wo mananu ro rora pia kikieuto". ³Wo yohanisi ti woming Allah. Yesayai pia yei yang me sainto,"Hinon raupui pa hanti tito ro mapang, me sainto,"mintarong nanuha rayang pa we mamaran yahei, minanari rayang pa hari wang wei." Yesaya 40:3⁴Me, Yohanisi mantauni ingkai hisung asung we nyari ro unta rerawa mepio kepang hane rabuyang wa wei ro wai. Roweang we sampe no kera hami kong Amung kondoi karu. ⁵Interi hinontarai Israel wau hinda wureima, kong Yudea tantenang, kong Yordani awarekahi. ⁶Woroi wame hinda we Yohanisi ma sakawawu hioru song hioru himuntoura ro Yordan, me hingkai himpaya piwe hirona mahiwapa.⁷Tope ampa, inte Yohanisi rima reho mananu we hindu wahang baba ro hinontarai parisi kong hinontarai Saduki pa hioru, tutu hindesisang piwe Yohanesi sonapa, impa tito we hioru, me sainto, mintoro wo siosi tawai beludaki, matei samina mintoru manambawu waruhi huhi we ingkai ramawane ? ⁸Topeampa, piwe mintaropa webong parari wewe ro manampika tata pa. ⁹Me, remuho hanentatuata ro mantau aupe,"Wo antaru antane anantamani Abraham anantame¹⁰Anantamami we pampong, wo Yau ipaya weau kamerane, Allah sona tawaha we Abraham antung ¹¹Yau tarai watang Hawang rutu mintoru ro wepiboki ro minane tatapa, mena ingkai we rima pai wo anti ne mambiri waruhi Yaupa, we patara ae bang pa nou we mahi peha we Yesaparawa. I wo sawang rutu mintoru ro Allahi ruai nunung mamarang kong ro aunang. ¹²Piwe sentiria pei ri warawawong wanei imbaro sentompapi piwe sendoyarapai me ingkai. riuri kui gandumi to ahiuri we seso kuireipa. Interi Iwo ingkai pire pihapai ro auntang we ehi sayoi wa.Yesusi Mintoura ro Yohanisi Aroropa¹³Interi Yesusi rio ro Galilea to Yordan wo Yohanesi wotei Yohanesi sonei miuntoura paina. ¹⁴Mena, Yohanesi hanetatuata imba tei tito wei me sainto,"Yaweno imbe muntoura Yaupe mena wereria me au ruawe yau muna mapa ? ¹⁵Interi Yesusi rioa metito weiya sainto,"Ranewo tarakei wo topenato we ingkai tandeho ro tatoru pena, imba mamarang ne we mahiwau tarong pararia pena, impa Yohanesi pikarei.¹⁶Interi Yesusi miung to ura rawehu me sopa taweri maei soha, inte reaeimo rora yahei tuseparai me reho Allahi riu ainunung mamarang wiama parariape andowa mandung pehi wurei mawehu." ¹⁷Me, hinon raupui pehi rorora yahei we raupui me sainto,"Roma we yonei pei ranei, ro I wo eha hindeho Yau to."

Chapter 4

Hinonbatan Saha Yesus (Markus 1:12-13; Lukas 4:1-13) ¹Interi Allahi nuanun Mamarang saruarei to mapang we hinombatan pai sahari roh roh pa ²Konta sampi wa hape koiru, rowi pe piakoiru hai sonamo wiriwang pa. ³Interi ria sahari matitowe Yesusi "Auwo Allah Antung tia au mo woya hoa kami pa we roweyang ⁴Tope yampa tito mai saing to Ai wong kamanpa rowian pa sona mo hinontarai pa tambiheng tato mamarang we Allah Piayapa (Ulangan 8:3)⁵Interi hinonbatan pai kiowi to Bendari wi mimaran pa kiowia sone soha roh Allah ne manu mamarang ne wawuyang. ⁶Interi tito hoi me saingto, "Au wo Allah ne romawa tiau, kiau ro wawong ne towawon bau pa kimanato.⁷Yesus piya Wehiyoru, nanina muna ! Hai kimana wane minantaraho seng Allah. (Ulangan 6:16) ⁸Naria muna, hinonbatan Kio Yesus Wu tawui we tirai pa mesanyau Nune wara kai ⁹Me piya, sainto tuan hatea womi weyau.¹⁰Interi Yesus tito wei me sainto, "ruanto, hinonbatan tiau ! Piana hintoi to, mintoru mo mina somi Tuhan Allah impeino tasomi weipe." (Ulangan 6:3) ¹¹Interi hinonbatan ria waruhi Yesusi, meminandeho manatao hindama hisomi weiYesusi, Interi sanyau na Galilea (Mrk 1:14-15; Luk 4:14-15)¹²Interi Yesus taraho Yohanes pa hintapuri to impaina Yesusi riato Galilea. ¹³Ria warahi Nasaret me rioro Kapernaum, ro ruru satiwe Zebulom kong Naftali¹⁴Imbaromi ne tato pai pirari woming Yesaya sona pa ¹⁵Kakopa Zebulom kong kakopa Naftali, ne rayang kong ruru, ro Yordan, Galilea, interi rahora we hinontari Yahudi hinewe ¹⁶Kaawasa tau we hindeho weberoranpa hindeo we deapa we baba mae hindoro hintaroho tato wau pa ? hindoro Nua nunua karia we dea pai piana riamato (Yesaya 9:1-2)¹⁷Royampa mantupa Yesus titoa sainto mintamarori to imbaromi we wiheng ria we mintoru ma.Retenang Pai Hioru (Mrk. 1:16-20; Luk 5:1-11)¹⁸Interi Yesus ria ro ruru Galilea, I wo reho mambeneta pehuru, Simon we rihang we Petrusi, neta Andarias, pa huru, hunda ingkia herang ro ruru pai harawa huru wo hinotarai we mamumpi. ¹⁹I wo tito we hioru, "Mundama munda kong Yau imbaromi herang yampa muronei meremun hinontarai. ²⁰²¹Interi ira, I wo reho mambeneta pai hura Yakobus romawa Zebedius kong Yohanes neta pa huru. Hindoro wa kosiri kong Zebedius, tamani mo song herang Interi hihau hioru ²²Interi hindawarui wah pai tamani wo riororo, hinda kon Yesusi.Yesus Sanyau kong song we hisui Himpanan²³Yesus ria wari kakopa Galilea me sanyau ro manu mamarang interi himbuwua weraung mamarang wau kong sanya wa huhi patau bai we hiria ruita ro hinontarai hinem pa. ²⁴Kong, arera we tei himpato siria, kon hinkowu hinontarai we hisuhi hioru, we hirariu pimati, kong ira ru huhi we himpaya, interi song hioru himpanang ²⁵Hinontarai we himpau hindaro Galilea, Dekapolis, Yerusalem, Yudea, kong wewe hindoro Yordan hinda kontei.

Chapter 5YESUS TITO RO TAWUI HONG

¹Interi Yesus reho hinotarai we himpau pa hyoru, piowaharei to tawui hongpai kong, interi mihoi netapa hyoru hinda wurui ma. ²Kong mihoi hyepa raupuipa kong sanyau hyoru, me samto, ³Wewihyempa tei wia wu hinontarai we hine wihyeng pahawa ro hinduainunug, tutu hyoru hine mananuroi rora. ⁴Wewihyempa tei wiawu hinontarai we hiraidu tutu hyoru wo ingkai himararising.⁵Wewihyempa tei wia wu hinontaraiwe hinandu hisane rarang tutu hire hine kakopa wawong nei pa. ⁶Wewihyempa tei wia wu we we himbariwang kong hindau hanaya we pi wemahi titu hioruwo ingkai himoi. ⁷Wewihyempa tei wia wu wewe hisaneho hinontarai tutu hyoru ingkai eha hisaneho tioru. ⁸Wewihyempa tei wia wu wehi saneron kakawiri ingkai hinde ho Allah.⁹Wewihyempa tei wia wu we hingko mararising ingkai Allah hyau hioru weneromawa. ¹⁰Wewihyempa tei wiawu we hirong kankani hyoru tutu wemahipa ingkai hyoru hine mararising aorora.¹¹Wewihyempa tei wia wu we mintoru we matei tito mwe marawawe au, kong tatipa we yau. ¹²Murarasing ingkai wariuta piwe baba rorora tutu hiron kangkani hinuntarai baba hioru mo mito wani.Hahi Kong Wedea Ro Nunei¹³Mintoru wuhahinonunei, interi hahipai we mare, ingkai pieanabahe sona wehahipa? piana merawa to ingakai hingkie hinda hintatare. ¹⁴Mintoru wu wedea ronune, bendari we swar tewuipa hani saniwa.¹⁵Hinontarai pa hyuru ingkai piwe amberiahurora wataro wounba me wata ro wawan deahomanupai ararong. ¹⁶Interi memuwe deapai tato samberia imbaro hindeho piwe wona pa piboki hirona hirenta rapangdio tamamui rorora.''Tata We Mahi Kong Tato Tawa¹⁷Mindeho mintarainto yan wo irima iriwan musai netato panpong pawa. Irama yomparia. ¹⁸Yau impaya we tarai watan pewe mintoru, rora kong kopa wehing kama iza kosiri riowa kea mihi.¹⁹Interi mateiti kiaripi anyau rane kosiri kong snayau parariei hinontarai pehahioru hirong piwe mahi iwo ingkai ingkai mioma ro manuroray mena mateiti sompararitato pa kong sanyau eha hioru ingkai biba ro rora. ²⁰Ipaya we mintoru mahi we mahi we yopana raho we hinontarai Farisi hintatoapawa, mintoru minang kaimo mintasua rorayahewa.Pari We Hingkayou Hinetapahioru²¹Mintoru mintaho arariro apusi woria hioru pa, to nu we hirautan rowane. ²²Ingkai, ipaya wemintoru matiri kibaou netapehi pa ingkai rio we mahiwa, kong matei muna we tito we Neta pa hyuru hinu kyain ingkai hengkai hioru to mananu baba hisaropong, kong manetai tito munempa, "motito" ingkai rio aunang wa nei.²³Tope yampa me, matei mintoru mintarong wemahi paro patara we taria. ro rowane minta saneho minetapa hioru hine piane ha kong mintoru.²⁴wong piwe kyuopa wataro patarapai me tuweri, tuweri haira pindura kong maneta hiroru, interi tuweria wonanuhar nemupiwe mahipa.²⁵Me muraru, hanentaweri we hinontarai we tito we au ro mintaraho mintanda kuira rorayan paino hinong tarai we tito we aupai wo sonane weroanauwe mananu pahioru, interi mamanu pahioru ingkoau to hinontarai baba hioru hintampiran to airuwe barang pai rarong. ²⁶Ipaya we roana we mahine we mintoru ingkai mintoru mintanda warihiwa rawanea minbei hawaweri pa ra kai."Hinontarai We Himamota"²⁷"Mintoruwo mintantaraho we," remoho mumotape.²⁸Mena, ipaya we mintoru mateiti reho wawing pehi me hanekang kongnei rohanewai raron, mo pia mimota weito.²⁹Tei rengkami sowatan pai sowemahi wamo kuira paheirengkami yampai me riwiyei Imbaromi nungtarai kosi yampai rio rowa. Sona nungtarai kiai hikie to dauntang ³⁰paritei waramu sowatang pai song piwe mara wa mo, kuri hani kwiei tatu wihyen waramu kosiri yampai kwiei wo sonane hinungtarai pai kyai hiu aunang waneipe.Anyau tambarawu tangtaweri³¹Pia himpayato matei sasawa wawini tiweria minainpa song weran kaman pehi we wawing yampei ³²Me ingkai ipaya wemintoru mateiti sahiwan wawini pa tutu mimota, amati sonamo wawino mimota. ingteri mateiti hwie wawing yampai, munang pa mo, itatito mimota.Tato Wetampora³³Interi mintantaraho wewe himmpaya we apusi woriai, remuho pupora pampinomihape me wonahura papora yangpa ro piami aropong. ³⁴Topeampa ipa wemingtoru, minampuporawa, ra rora tuti rora wo Allah mihoi ropena, ³⁵Te nunei wang mo Allah ae bangpena, te Yerusalemiwo nuwe baba mantaung.³⁶mindeho mingtamporaro ming ding tandikamiwa tutu minta rong mingatandin nang daing kosiri, biuha wa kongta mie tang wa. ³⁷pipa nahae puya to pena mo topena wepipa nahae puya me wainto topena wa topena wa, wowera wa raro hinong batang.Piwe autan taweri³⁸mintaru mintantarahopame," mintandeho kami pa weriwang mi tandekami kong minta semi pa weriwang mintasemipa.³⁹mena, ipaya we mingtoru me mindeho mintarong wehanai wapepa, mamateiti tei biahapa tarandei sowatang, wong tarandei sohipaimuna.⁴⁰Interi ehi hihau ne pianehakongtan kong kkio nemuhasungpa, wona hasung baba muna. ⁴¹mateiti saituti auruai woroi mil kosiri, morua kontei woroi mil koiru. ⁴²Wonawe wesewara pi kontau pai meremoho wahiwan wehanewe pikongtau.Hane Muno Wetei Miungnau⁴³mingtoru mintarutah wepiyakamanapa, hanemuho hinontarai," kong hanumara we tei miung nai. ⁴⁴Ipaya weau, hanamuho we tei miung nau me wemana hinongtarai we hirang miniya mintoru, ⁴⁵Ingteri mintapepari laminangta mami rora we song wo paiho wemara wa kong, wewihen, kong song mamang paiho we wihen kong we hanai wa.⁴⁶Pipanahae wonawe hinongtarai wehisaneho au mopipa nahae minta riutapa itato sento marari rawautato ? ⁴⁷Pipa nahae mintarona we minta neta pa hioru, pipa na hae baba kaparawa ? wawahioru hinde Allah tuti piwe sona rawau ? ⁴⁸topeampa mintoru mintamihi, pari mintantamani we mahi rorora.

Chapter 6

Anyau Wesona ¹.Wana sihiu ro pi we Allaho hanetatuatapa we hinontarai, remo ho woria me wainto imbaromi aha hirainto au wombi hyeng pa. Rawau mo, mentoru mentarariuta wewihyeng pa wato ro tamamui ro rora. ². Rawan mo, ha we tei minta ro napa mo, minandeho mina sahau wape roro newa imparari we hirahiahari hirona ro manu hiresomihs kong ro rayang imbaro hirainto hiokei. Allahi sainto pia minandu piwawori paito.³. Ingkau minta rong pi wa wori yari pamo wonei ro maramu ro sowiri warau sowatan reho piwe wona pawa. ⁴.Imbaro piwe nimta rona rp we ainaniwara yam papa, Ingkai sona piwawori we mintoru pa.Anyau Tanta To Ko Allah⁵. Interi minantato Ko Allah mo tp perane, minandeho minarong parari wehirahiahari pe wo hioru hiroha hintato konh Allah ro manu hiresomiah .konh rp rayang harawa imbaro eha indeho hioru. ⁶. Interi minantato ko Allah mo, minasua to ahiru puiya me minasuhi aturarei pa, interi minasomi we tamamui ro rora mihoi ro rahora we ainiwa, imbaro tamamamui we we rora ya b ei anti reho we ainiwa papa inhkai sona pi wawori pa we au pa. ⁷. Kong minanto to ko Allah mo, minandeho minantatu tato we mah wape, pararia pe hinontarai we hisiwiai. Allah wa, interi hirenim bato hintato pau kai Allah tara no rahi.⁸. Impaina minandeho mintarang parari hiope wo tainamui pia reho piwe minasa netatuata pato, impa minta rewara wamimo tamamui pia rehoto ⁹. minantato ko Allah mo, to perane . Iyai anantamami Auro Rora, Hanomuwe mamarang ¹⁰. Tei rama mananu nemupa, para riap riape weha nemu tatuatapa ro kakopa wawong nei para riape we wero rorapai.¹¹. wonawe antoru rohanei roweang peha mahiha. ¹². kota puriri anane tata pitau we anata ronane pariri antoru tato anampariri we hirong mara anturi wa. ¹³. Kong remuho ko antoruwu we marawa wanepe makeito warangka antoru waraho we marawampa tuto Auwo nemu mananu baba konta nemu payapa kongta mararising wewe piboki. rohanei kea o raintahowane.¹⁴. Impatei minamipariri eha hine tati pani p tamamui ro rora pariri nemu tata pa tato. ¹⁵. Me tei minam parir eha hine tatapa wamo, tamamui tati piriri minane tatapa wa.Piwe Hanemuahowa¹⁶. Interi ro we hanemuahoi wa pamo, minandeho minam pariri we hiraihi ahari oe wo hioru wo hirong weri hinde kamipa imbaro mi eha hirainto hioru hi sane ahoi pa. yau wo ipaya we mahi mantaung pa we mintoru wo piani hirariu hine piwawori peto. ¹⁷.impa nine wo tei mina saneaho piampa wamo, wong maning ho riu munadaung pai kong ruipiremu ropa. ¹⁸. Imbaro mi piwe hanemu ahopa, imgkai ro tamamui we rioro ro nu we ai niwapa. imbaro tamamui anti reho piwe wona ainaniwara yampapa ingkai sona taweri wurau mantu.Ruri Pi Nemu Ro Rora¹⁹. remujo tuau pinemu pauro munei wawonh pe, wo nunei we hawe kong pitata, kongnuwe we mananapi hintota kong himanana. ²⁰. ma keitu ruri kikui pi nemu ro Rorayang hei wa nuwe wemanapi hintotei kong himanana pi roi wa. ²¹. Wo ro nu nehane pinemu pa roro ro yampa hanemu rarong riorotina.²². Renkami pawo ma ro nentarai. Ipa rengkami pa hanai mora, nentarai pai dea tantenang. ²³. Interi nine wo reung kami pa mamuna, nentarai pai berorang tantenang. Impaina dea tara we ro au pa iwo we berorang impa mentarai pai berorang kamo rarabui. ²⁴. eha hioru himmariwa we manunu koiru pe wo ingkai hane kahihiou mananu pehi me haneho mananu pea hioru, ete ingkai rioa ho mananu kosiri mw ria ho eha hio wape. Mintoru ingkai mina somi we Allai wa kong hinombatang. Remuho Hanemu Haherau Pe²⁵." Tope ampa I tato mintoru, remuho hanemu haherau ro manu rarong pape, ro piwe minatarangpape ete pi we mintarunung pape. Ro nentarai tati, ho piwe husuna pape. Ete haseng paimihitarai warubi roweang papae, kong nentarai mini tarai waruhi roweang asung papae? ²⁶. Remuho andawa,ro wawong yahei iwo tintanang wa, kong kio pieomi wa, ong riuri kikui. piromi to manu rarong wa, me yai rorora songhio hirampi. Impa mintoru mintaraiuta weeihieng waruhi hioru?²⁷. MIntoru matei ti hane haherei oaria nehapa haneapone? ²⁸. Interi rong asung, hanemuhaheraupa? Remu aho pitantang bakung wanei ro mapang, tope nehanemo wiwapa, hioru himariwa wa kong hirai nuanug wa. ²⁹. impa ipaya we mintoru wo salomoi ro pitau we nemparone asung we sawara pa ehi hinai parari pitantang bakung wa neiwa.³⁰. Impa, ingkai nanempung ro mapang, suwa ro hanei me riahamo hisowei to auntan wanei apui,Allahi mirandini a hinai, me mintoru imbae, wo mintoru , mina sane huntuina e? ³¹. Tope ampamo minande ho minasane hahera me minarainto, "pipa nehai ingkai antarane?, ete, pipa nehai ingkai antaru nung ne?, ete, pipa nehai antanene?³². Wo kawasa hasire hisera pitau rawau tamamui ro rora haneaho pitau we minanempato. ³³. Me ma keito, mina serape mananu kong we mahi yai, wo pitay yampa ra wu mintoma. ³⁴Impaina remuho hanemu haherau ro harie hawaneipe wo ha rieha wanei ingkai hane hane waweriei. Mahina to ha pehi ro newe hasieung pa ma me hari".

Chapter 7Remuho Wembureipe

¹. Minandeho mintarong piehi mintaranbu ehipe imbaromi eha hirong piehi hirembu mintowa.². Wo ro piwe taremburapa minangko minarembura mo, ingkai eha hirembu minturu, wo ro pirawau wo ingka mintaro na we rayang we mintoru.³. Interi munamo minan deho ai kangkehang wero nemetai rekami pai, me huwiai ho di hawarung baba ro reng kamipa wae?⁴. Ete, toto weria nematau nae wainto, " Ingkau jyong pi aikangkehang we ro reng kamipa, mena remuho, Mena remuho ai hawarung ro reng kami pa wae?⁵. We, mina ra hiahiahari pa mintaro, mintarong ai keri we ro minandekami pa, imbaro mirian de pira interi mintarong ai hawarirungwero mina netapa hinde kami pa.⁶. Minan deho mintarong piwe mahi we wonape, minan deho snina soa pihe' hanai" (Mutiara) pe to pihai pa hinde ro pape imbaromi hindeho hisae kakepana ro hi saemi pape wo ingkai aengpa seke rere banau." Wewara, Huera, kon Tou⁷. "Wewara, wo ingkai piampa rawurau ma. Huera kei, ingkai piampa wari uta. Tou kei piampa ingkai hisepara wurau ma.⁸. Wo, we sewarapai ingkai ne pieha, kong we hiera pao ingkai saiuta, me We sopai tahepara.⁹. Ete, matai au ro mintoru, nemu romapai sewa wariang mo wong kami wei ye?¹⁰. Ete, neromapai sewa tiangmo song tawai wei te imbae?¹¹. Impa, ingkai mina sane tata pa mina ne roma pa hioru mintarong piwe mahipeha we hiowa, parari ingkai mintarong piwe mahiwa we tamamui ro rora, wo ingkai song piwe mahi taraipa ro wewe hirewara wureo yampa''. Anyau We Pampong¹². "tope ampa, pipa nehai mina sanekangkona ro piwe eha hinempa, mo au tato wong pieha we hiorub wo weranene ai roro kamang baba ( Hukum Taurat) ko weraung woming pampong. '' Rayang Kio Wewihieng¹³. "Mina sua ro aturarei We kiepang wo ingkai atu rarei pai biba , rayang we kio anati marawa, wo madu hasire hisua Roipa..¹⁴. Me, aturarei Kiota kong rayanang pai kiepang mo ko taroru we wihieng , wo ingkai maisau hasire hirarui tei pa." Werandoana Ho Woming We Mahiwa¹⁵. "Impaina, minaranasihia we woming we woming mahiwa, wo ingkai hinda wurau ma me hirawara asung dombs, mena kio ru wonana we hirairayati.¹⁶. Wo ro piampa mo mintoru ingkai minande weroang hio ru. we hinduri kikui ai boi angguri kong rariehi we masasung kong ai boi ara weroro pitantang we hasa sina?¹⁷. Tope ampa, ingkai ai we wihieng song bong wehianai, me ai we mirawa song bong we mirawa¹⁸. Ai we mira wapai wo ing song bong we marawa, wo ai we mira wa yampai song ibw bong we hanai peha ro roiwa.¹⁹. Me ai we we bong wapao hindowani hingkei ro autang pai²⁰. Impa ro bony pa mo ingkai minan deweroa hioro.²¹. hinon tarai tau yampa hioru imbe hinta to koyai, Mamarang, Mamarang, inkai kua mananu Rora, me ingkai we song parari inyai we hanrtatua rorora.²². Roha yampai mo, ingkai madu pehi hintatowe yaw, me hirainto, Mamarang, mamarang, antoru pia anambuwu hanom pa to me antara sawa himbatang we himaraawa ro hana.mu pa me antarong... ro hani mu pa?²³. Interi, ingkai yanya wa we hioru yau, wo ihiwiai no mintowa! mina marandeng waruhi-yau, mintoro wo minanari piwe mahiwa!"Anyau We Hindoaho Kong Hirong Pararia²⁴. mintoru wo we minantarahi nou tatone ong menta rompa raria imbaro minam parari hinon tarai we hieng piwe mahi. We nyari manu ro kami wawong.²⁵. Imbaromi tamang pai miuna we poha kong wanang miung manu pai mo hiu wa.²⁶. Interi we. kintaraho no arerane me hirong pararia wa ingkai kio parari we hin tata we hindari manu ro rowuyang wawong.²⁷. Impaina mamang pai miuna wepoha, kong wanang wia miung manupai mo hiu, we muna-munai.²⁸.Yesusi pia piampa ra kaimo hinon tarai tau pa hindoa ho kea ro anyau pa.²⁹. Wo sanyau hioru parari Mamarang nw payapa, piwe piya yampamo mahi parari hinom tarai taurati we hisane wayang pa hio wa

Chapter 8Yesusi Miuangso Wewe Hiuhi Paputa

¹Interi Yesusi wia warihu Tanru pai, Hinontarai pahioru hisoriwarie konta. Interi ne woming pai Hioru. ²Interi remuho hinontarai we hiuhi pauta pai Ria wu jauma kong mihoi ro Aroupon, "Interi tito" we ne woming baba pai, tei auwo muamo, Au wariuta we panan pa.³Interi Yesusi pih waremapaiya, konta waran wawurei, "interi tito wei" yau wo tei ipanan. Ha yampaito, pinang to hinontarai we hiuhi paputa pai.⁴Interi Yesusi tito wei, " wonanuharei, interi auwo tutoweiwa pieha wu hinontarai pai, menatuweria Hanemutatuata nentarai nemupai we manamu babapai.Seorang Pelayan Perwira Romawi Disembuhkan⁵Interi Yesusi Hiua wu Kapernaum, Hinontarai pimamuna ria wureima, sewera kontei, ⁶Kong tito mananu mamarang, anti wiata manune wo piaya paena, iwo sairuai.⁷Interi Yesusi tito weiya "Yauwo Ingkai irama mantu yonei pinang to."⁸Aenamena pimamura ya rioaho interi tito wei, awene yau wo Imahiwe auwo Hua towoung to Nandang warawara, imbaromi puya tato kosiri we manu mamarang nei mo pinangto. ⁹Impaena jau tato mo hinontarai wewe roro Himbarawawa, konta pimamuna ro woung ingkai yau itato wei wewe kosirinei, riua iwo ria, eha hioru tata. Ria hairama kon jau tato ira mantu tetui Newoming pai sing rane mo sona pararia.¹⁰Hapehi Yesusi taraho pirane, iwo tiriai konta tito we hinontarai we hinda kong teipa hione. Yau itato wewe mahipa wea mantu, yau imbami jariuta wepa webaba nine ro hinontarai.¹¹Yau itato we mintoru wo ingkai we pau wane rama raro hope murang konta hope wanamba wanei, Interi himahoi hirampi konta Abrahami, Ishaki, konta Yakubpi rorong mananu sorga.¹²Mena romawa mananune ingkai hingko hioruto rarong we maman mena we maman hera. ra rawane wewe marawa konta hanaiwa.¹³Interi Yesusi tito wewe pimamunapa hioru minambauka, aenamo tara wu hioru a parari wewe hisane hopa, Roh yampai to pinang warihu huhipa.Ibu Mertua Petrus dan Orang Banyak Disembuhkan¹⁴Hawe Yesusi ria wu simoni to manu nempai iwo reho Petrus Neoni wawampai hiuhi me wiata sarirorei.¹⁵Interi Yesusi Riuro wawinpai warampa yampa sariroreipa wawurei. Interi iwo Tiwaha konta saparandeni Yesusi.¹⁶Hane tei rowito, hioru hingko hinontarai we himpauma wewe hisuhi rohki wemara wapai rope tato kosiri interi sona hinangtarai wewe hisuhipa hioru himpanang.¹⁷Imbaromi mahi parariape tato weraro mananu Yesayai piwe piyapa."Iwo anti kio tipapiriwa paena anti rewari huhinepa" ro weraung mamarang Yesayai. 53:4Parari Womin Yesusi¹⁸Interi Yesusi reho Hinontarai we himpau pa hioru iwo song ai tuti tei anambo kutua paena.¹⁹Interi Hinontarai mananu weraung mamarang pehi rima, tito we Yesusi saingto "Yesusiwo yei ira konta au tei rua topeno, mora ira kontau.²⁰Konta Yesusi titone saingto,"Andowa pa hioru wo Hinekaraini, me hinontarai ne tatoru wo tane nupe hawa we tandu kami newitia ropewa.²¹Woming mamarang pehi tito we Yesusi mesaingto "Yesusi won Yau Ira pampong imbaromi ihirai ijai wo.²²Mena interi Yesusi tito me saingto "Ria kong Yau" warangkarei imbaromi we hingkiari hingkiaria mora hisirai waweri hioru mehari.Yesusi Piyai ho Tarowa²³Tope yampa Yesusi sauto to wapai, Newoming pahioru Yesusi²⁴Interi remua, rawanewo Tarowababa pena, rorurunei impaena wanei sawira rahi, wo tarowane baba paena interi Yesusi sena munam paena.²⁵Konta ne woming pa hioru hindawu Yesusi ma himbauni Yesusi hiraingto mananu pa aweni Tuwaha wo. Imbaromi tambihiyen tei wereriamo taserewa.²⁶Interi iwo titowe hioru, pinahae sonamo menamataipa, mintoru wo pinahae sonamo minasanewai rarompa payawae, interi Yesusi tiwaha soha Meriu waha warampa yampaeno wanag pai tikutupa merurupai ria miriori sawoya.²⁷Me hinontarai yampa hioru wo hirampapiori konta hintato me hiraingto hinontarai panahanti soranei tiwa soha riuwaha warampa yampaeno wanampai tikutu rurupai miriori sawoya, piwe piyapa.Hinontarai Koiru Gadara Humbe Piwiowi²⁸Yesusi hirampaiya himtaba roruru sohi warui ro hinontarai gadara koiruwe humbe rahora piwiwiowi, Yesusi sariuta huru humati ro Aisatapa Marau huramioming tutu hinong tarai pehi riakuti rayang hunewe hunda ropa.²⁹Kong interi reamo huranana me, "Huraingto pinahae teiwona we urune," Roma Allahi ? Rane mo tei ruma mung uru penae, Ranewo hapena wami me ?³⁰Interi Woroi waruhu hioru konta ehasirena pihai we himbaba. hinda hiserai roweang we hirang.³¹piami pa hioru hirewara konta tito we Yesusi. "Tei auwo wasawa antoru, hamihia antoru antada weria torarong wu warung pihainei Apui.³²Interi Yesusi tito we hioru, "Minanda waruhua" Hioru hinda husua wu pihaipa hioru apui. Interi pihai patau yampa hioru hingkai kopari ro tarareinei wu ruru waweiya impaena Hingkaria ro mare wawei rarong.³³hinontarai we saung pihaipa hioru mantau miehari wiwu warihu pihaipa hiorua hiua ro bendari pehi interi sarari pitau wewe rehopa wu hinontarai we rohki wemarawewewi hiuro hinetai apui wau hioru.³⁴Interi remua hingkai robendari towondi sei hingtato konta Yesusi. Interi Yesusi reho hioru wewe sei hurewara himbawu waruhu mantau nu hinenei.

Chapter 9

Yesus piriri kong song wehiuhi pai pinang (Mrk. 2:1-12; Luk. 5:7-26) ¹Interi hiua to wapai, Yesus sawoya kutu ruru pai to bendari nempai ²kong rehowe hingko wu reima hinontarai we piaya pehi wata ro au we. Interi reho isane rarong we himpau Yesus tito we hinontarai we paya haneimo nemo karariha pa kaito.³Hintato, ro isane wai rarong mo, "I wo song pihe mahiwa ! ⁴Yesusi piana rebuhu isane wai rarong, me sainto pipae nahanti sona mo mintane sane rarong pa mara wa ? na mintane sane wai rarong pa. ⁵Wewe mawa wau me tito, "Karariha nemu pa kai to mae tito Tuha me rua ? ⁶Interi mintande ho we I pino roipapi tata. "Interi Yesus tito hinontarai we piaya pa turaha to ruha, piwe wena rohi pa kou rua.⁷Interi tinaha ria taweri. ⁸Hinontarai we himpau hindeho we toperawau hiraparanding Allahi wewe song we hanai wai we hinontarai wau tatoru.Matius wewe ria kio hawaweri ria kong Yesusi (Mrk. 2:13-17; Luk. 5:27-32) ⁹Yesusi tiwa ha ria waruhi rahora yampa, reho nari hinontarai hisahaurei we Matius wewe mihoi ro newe hindiru kikui hawaweri. Interi Yesus titowei. "Raia kong yau" Interi Matius saho me ria kong Yesusi.¹⁰Tawe Yesusi mihoi sampi ro manu pehi rarong, reho hinontarai we hinduri kikuira hawaweri hingko hinontarai we himahi wa pa hioru hindamahirampi kong Yesusi neta pa hioru. ¹¹Kong hinontarai farisi hindeho torawau pa mora hintato we Yesusi neta pa hioru, me hirainto. "Pina hai sona mo minane baba wanei sampi kong wewe hinda hindiri hawaweri kon hinontarai we himahi wape hioru."¹²Mena, Yesus taraho rawau, Impaina tito, "We himpanang wau hioru wo hisera we himbe uba wau hioru wa, wo wehisuhi peha hioru peha. ¹³Mena minandangkai minaranyau pinahae I' Tatoa toperawau, "Yau wejanyawe peno hanoho hioru, me hine hawaweri wau wa tutu yau Iramaranemo I' hahau we himahi wau hioru wa, me tei I' hahaupe hinontarai we himahiwa."Autang we Hanewa Piwa (Mrk. 2:18-22; Luk. 5:33-39) ¹⁴Interi Yohanes ne romawa hindawe Yesusi hirautang ne anturu. konta hinontarai Farisi pai hioru haneuwo piha, Interi Yesus ne murid-murid hioru himparari antoru we yam pa mo ? ¹⁵Yesusi tito we hioru, wehindidau pehuru temahui usane huru rone ranei manei mo rio kong hioru rai ? Interi rane mo ha pe nanto. Mawang yampai mo ingko waruhi hioru ima hoi topeyang¹⁶Hinontarai pehi kio hasun waworu sawa konta kong we tawapai, Interi hasun we tahabu kong we tiwa pai taha bu baba.¹⁷Ranei mo hinontarai pai hioru wereriato isita anggur wawuru pai to rotang we tiwa pai. Interi rotang we tihabu anggur we mihiha pai. Yampamo hinontarai pai hioru hirariumberi anggur wewaworu pai to rotang we waworu, imbaromi hurong nunuhara kuiraYesus Sonei Tiwaha Interi sonei pinang (Mrk. 5:21-43; Luk. 8:40-54)¹⁸Interi Yesus tito we hioru, minandeho hinontarai weriu ro Manu we mamarang riama hiomi wei interi tito, "Romawa wawing pai kirya. Interi ruama ruwahara waramu pai ho riu kami pai interi tiwaha. ¹⁹Interi Yesus tiha ria kong hinontarai wane tutu ne romawa wane hioru.²⁰Interi remuho wawing be hiura tutu kangkaman pai hioru purya pe haura he kouru kikeu we Yesusi karu puyang pai kong saka wawura hasun we hisuna pa. ²¹Interi wawing yampai tito ro hanewai rarong, "Jau Jeira iru ro hasun pa mo ipanang pena. ²²Yesus sadai weria hioru wawing yampai tito wei, "Nundung hanemu wai rarong pai romawa pa au, hanemu kangkuna imbaromi punang." Yampaino pinang pa.²³Interi Yesus ria maho manu mamarang pai reho we himbui kawuwu rabuyang pai hioru interi hindo kuira hintaraho we hindu hahaya pai hioru. ²⁴Interi titowe hinontarai we him apu hioru, "Mintanda wo romawa wawing yampai kirya wa, iwo sena, me hinontarai we pau himari Yesusi.²⁵Interi hirontai we pau pa hioru sasawa hioru to wondi, Yesus hua riu romawa pai warang, romawa wawing yampai tiwaha. ²⁶Tato rene apai wari nene awa reka hiu.Yesus sona hinontarai humbe koiru hindekami pai hunde ho²⁷Interi Yesus ria, me hinde pipu pai huru, huru parei interi hu sahu wei, "hanemu wo uru wae, romawa Daud." ²⁸Yesus hiua ro manu yampai hinontarai we hunde pipu hunda were ma interi sautang huru, "Mundeho wewiheng we yona we muru ne ?" Hirautang " We, Yesusi !"²⁹Interi Yesus sakara riu hunde kami pa, Yesus tito we huru, "Dararia pe Musa wai rarong pa." ³⁰"Hunde darang" Yesus titi we huru me sainto eha hindeho pe. ³¹Interi humati hunda umberoana ro neinei aware kaiyu.³²Interi hinontarai koiru humati, remuho, Hinontarai hingko hinontarai we tito we. We Yesusi. ³³Interi we marawa pa mati waru hei we wah mamon pa tito mae hinontarai we pau pai hioru isa ro kutuya hintato, "we rane heha ma tandeho ro Israeli." ³⁴Hinontarai fari hintato I wo sasawa we marawa pa warui hioruWe tangko wau pau me wetarona wau Babawa ³⁵Yesus ria wari bendari tau weronune yakai ria sanyau ro manu mamarang pa ro sinagoge interi sona we hisui pa himpanang. ³⁶Yesus reho hinontarai we pau pa hioru hane ho hioru reho hioru ma hinumar yowa parari piaung domba pai hioru.³⁷Interi tito we ne romawa pai hioru. Interi we tangko wau pau ne we tarona wau babawa. ³⁸Interi wewara kong Yesusi antine wewihempa. Interi sanatua we hindipi ne hioru.

Chapter 10

¹. Interi, Yesusi hihau ne woming haura heha kuira pa hioru me sona mambri pa wehioru imba hirentasawa hinong watan kong hiren tau huhi konta huhi pampinoma.². Renewo hinosanong woming haura heha koiru pe hirena : weretenang mo simoni we hisau wei we Petrus, kong Andariasi neta peina, kong Yakobusi roma Zebedeus, kong Yohanisi netapeina, ³. Filipusi, kong Bartelomeusi, Tomasi, kong Matius we ria riuri hawa weri, Yakobusi kong Alffeus kong Tadeusi, ⁴. Simon hino tarai zelori leong Yudas Iskarioti we wio Yesusi Pao.⁵Yesusi satatang woming haura heha koiru pa hioru me samiha hioru hinda," Minandeho minandato rayang kawasa prha himbihiei pe ete mina suatu bendati hinontarai Samaria pa hiope, ⁶. Me minanda wuea pe hinontrau pitau bai we hisasieung ro hinontarai Israeli pa hioru ⁷. Me ingkai tei minandama minampaua ya minatato topeno," Mananu Rora pia kikieuto.'⁸. Mintarong panang we wehisuhi mintarong we hingkaria hintawaha, mintarupi piwe husihi huhi paputa kong minarasawah we hisuhi hinombatang. Mintaru minangko ro we pinoma, mintaronaro wepina. ⁹. Minan deho minang ko emasi pe, ete parelaei,ete tembaga ro wai wemintare kanota minasane rabu yang pape, ¹⁰. Ete kaketa we minakoro rara rapape, ete asung keri kuiru, ete pata ra mina saebang, ete aisoi wo wemiriwa yampai wo sampi ro pena.¹¹. Ro bendari ete ro pandu nehane munampa ro mina sua ropa, minan dehu matei sona yampa kea o minan taweri muna. ¹². Interi tei mina sua ro manu yampamo minta rewara nanuhara. ¹³. Me manu yampai wihieng mo mamarang ne wehipa wata kong hioru, me tei werera mo mamarang newe wihiengpa kuo taweri.¹⁴. Me matei tei riaho minto wapa ete tei rioho pi puyapa wamo, tei mutiro manu yampai ete bendari yampai mo aembaha wawu peha ro woha ropa. ¹⁵. Yau wo ipaya we mahi weau wo ro ha Mamarang rima wanei, kakopa Sodom kong Gomoro ingkai hurariu wetapiha waruhi bendari yampai.Pi We Hasieung We Ingkai Hisarotara¹⁶." Remuho, Yau yumiha mintoru parari domba to wo hinang we hirairayati pahioru. Impaina mina sane wayang parari tawai kong mina na marha parari andowo mandung. ¹⁷. Mena ingkai minaranasihiau ho hinontarai wo kioru ingkai hingko mintoru to mananu baba sanhrin me hindarubaba mintoru ro manu we hisomi Roro wane. ¹⁸. Kong mintoru wo hingko minto ro to we hindu mananu baba, ro hanou nepe, imba hirarari we eha hioru ro pandura tau eha rawanepe.¹⁹. Mena, tei hironh mintoru apui mora minandeho minasane hihia minto pe wo pipa nahai minam payayopa ro yampa mo minan paya kei parari piwe tei minam paya topa. ²⁰. Wo, ingkai minto minantata pawa, me iwo tamai rianung anti tito riwang minto pa.²¹. mintoro ikai mina sarewa mina neta pa hioru wu kairiam pa. Me, roma pa hioru iang kai hindua ho paitung pa hiowa me himung wioru. ²². Mintoru ingkai hiane mara mintoru kuira ro hanoune, me we hindu kepang nake rainta ho wane ingkai himbi hieng. ²³. Me tei hirong ninyayang mintoru ro bendari kosiri mo, minam bawu to Bendari peha muna. Yau ipaya we mahipa we mintoru wo ingkai minanda kai ho bendari. Israel pawa keo Allai antung rima.²⁴. Romawa anyau ingkai kiopa heha we sanyawi paima, parariape we we woming pai kiopa heha, ne babahio paiwa. ²⁵. Mahiha pewe romawa remuho turiai rawaein we sanyau au pai pe, kong weming remoho ruriai raraweing babahihio pai pe. Ingkai eha hisuwau we bab hihio manu rarong Beelzebul mo, mara wa kahira ro manurarong nempai kea."Mutaita Pe Allah Me Remuho Mutai Hinontaraipe²⁶. Impaina, minandeho mina matai eha hiope wo pianeha rowe ainani wara mo ingkai himpayaya wa, ete we ainani wara wau ingkai his siwiai howa. ²⁷. Pipa nehai ipaya we au ro weberong pamo, Puyaya ro we dea. Kong pipa nahai taramuho hindauhahaya ro turang kambirei pa mo, puya kama mana ro nandaung wawong manu pa.²⁸. Minandeho mina matai we himunh tane taraipe, wo ingkai himung haseng nei wa, makeito tama taita pe Mamarang we ingkai miung hasung,kong tane tarai kakopah ro auntang we sang rowi rieha. ²⁹. Topenane andowa pit pe koiru himbowa mo sariu hawaweri kosiri? Me, ingkai kosirimo hiuto kakopa wawong wa ro woni waruhi tamamui wa. ³⁰. Wo, riumu ramdaung ro riungkamipai pia haneatora to. ³¹. Tope ampa mo, remu ho mutai pe, wo mintoru minamahi mataung waruhi andowa pit pa hiopa".Waparanding Yesusi Ro Eha Hisasaro Pong Ro Pa.³². Imoa, ro hinontarai we hiraparanding Yau ro hinom taraipa hisaropong ro pa, Yau tato ingkai Yaparanding nei Ro Iyai aro ropa ro rahora we mamarang. ³³. Me, matei ti hane paran dehi Yau ro hinontarai pa hisaropong ropa, Yau tato ingkai hanouoarandei ro Iyai aaro ropa ro rahora we mamarang Yahei.³⁴. "minandeho minasane tatua we .Yau wo irama we iko mahihoi ro nuneipe. Yau wo irama we iko maihoi kuirawa. ³⁵. Wo, Yau irama Yong pira roma mawang pai waruhi tamani roma wawing pao warui hinani rewang wawing pai waruhi neoni wawing pai, ³⁶. Kong we hane karasisung ro manu rarong Yampai.³⁷Matei haneeho tamanioa ete hinani pai waruhi Yau, mo mihi weyau wa. Kong matei haneho kahi roma mawang ete neroma wawing pai waruhi Yau, MO sariu we kong Yau-wa. ³⁸. Kong matei hirio aitabapai kong Yau wapa kong ria kong Yauwa, ariu we mahi peha kong Yau-wa ³⁹. Mateti riu kepanh nehaseng paipa ingkai hasung pairio waru hiei, ne matei ti hasung pai rio waru hiei ro hanou ne pa ing sariuta haseng pai taweri rahi".Nemu Hamayah We Raroh Allah.⁴⁰. 'Matei ti pindui kui mintopa, pundui Yau-to. Kong matei ti pindui Yaupa, mo pindui Mamarang we samiha Yau-nei ⁴¹. Matei ti pindui nabi ro hinohanong nabi ingkai sariu Hamaya ro nabi. Me, matei pindui hinontarei we mahi ro hinohanong we mahi ingkai sariu Hamaya we mahi. Me, matei ti song⁴².Me matei ti song romawa marere pa hirububg mare peha ro nyopikain kosiri mare weraha ro, woming kosiri hanog pa, Yau ipayaya we mahi we mintopa, iwo ingkai ne hamaya pa rowa."

Chapter 11

¹Tope yampa Yesusi piana sona tatopa we ne woming boharua heha koirupa hioru, iwo ria ro rawane me sanyau hinontrai we pau konta tito satatora weruam mamarang bawei ro bendari wane.Yesusi konta Yohanisi Pembatisi²Toperaro Yohanisi wo anti rioroti manu wangka wane, taraho Yesusi Niari weraung mamarang nei me sonei we Newoming pa hioru,³Konta sautang wehyoru, "Impaina Au tei ruam pae ete antoraman ehi wihyieiye ?"⁴Yesusi piya konta tito we hioru, Minanda minampaya we yoharisi piwe minangtaraho konta menangdeho,⁵konta hinongtorai we hinde kabepa hioru hindea, wehimpaya pa, hinda, we hisuhi paputa hioru himpanang wewe kiari pipai hihua weraung mamarang. ⁶Konta wong wewihyempa we hintaraho we hintaraho piwe ipayapa.⁷Impaena hiora hinda, Yesusi wo seitito wu hinangtarai wepau we yohanisi pinahae manasane kangkonapa menandeho ro mapan reipa memurang rawin we wanangpai hio waweriei ro wanampai? ⁸Auwo rua imbaromi remuho pieha? Hinontarai pehi mo hasung be kiaha? hioru wewe hisasung asung be kiaha mo hindiro tih manu mananu Raja pai.⁹Tutu remuho interi amuo tei ruae? HInontarai nabi? Interi Yau itato weau, iwo biba naria wariha hinontarai nabi wau hioru naria. ¹⁰Iwo hinontarai wewe song pieha parari pewewesoipai :'Remuho Yau yamiha manatau ro Yau himpanponi Au. I wo ingkai samang ru rayang we au ro Arompon weraung mamarang.' Maleakhi 3:1¹¹Yau itato we pitarai watang we Au, ro hehapa mintoru we wawingpa hirawing mintoru, hioru wo hingta pira ro wapong parari Yohanisi Pembaptisi wawei. Ingkai we mioma ro aturarei rora yahei, wewe pirarie mena biba.¹²Ro hawe rampa Yohanisi Pembaptisi royampa rama henai, Kerajaan Sorga sariuta we mamba konta, kararihi mena hinontarai we song hahepi niari peraria roh wemahiwa.¹³Wo nabi hingkai konta Hukum Taurat tito kamana ro yampa rama huho Yohanisi.¹⁴Konta mingtoru minasane minangkoe, iwo Elia wewe ingkai rima peina. ¹⁵Matei netarakambirei pihapa mora ingkai tarahopa.¹⁶Pianahae yona yentatuata konta siosi raneipa Hioruwo himparari romawa marare we mihoi ro nuwe Hindetara. Interi hihau we hinda kuira pa hioru,¹⁷konta tito, Antoru antanbui suling wemintoru, mena minam pihyawa. Antoru anandoi rarung we hanaipa, interi mintoru wo mina marising ba.¹⁸Aenamena Yohanisi riam mena wampiwa, konta simungwa kong hioru hintato, I wo sariuta rohki weh kanaiwa.' ¹⁹Topena imbaromi romawa hinongtarai riam waro samping konta sunung, interi hioru hingtato, "Remua hinontarai we sanangtau konta miherupei hunda konta hinongtarai we hinde hisau rowenai hinongtarai karariha. Mene hiraruta wemapa tutu piwe hirona paena."Peringatan Untuk Orang yang tidak Mau percarya²⁰Interi Yesusi riuwahara piwe marawa ro bendarine nuwe iwo sona wewe hanaipa pau mena hioru wo kirarapi rioahope.²¹Wemarawa we Au, khorasin, wemarawa we Au Betsaida, mintoru tato parari weroro Tirus konta Sidon, hioru wo piana miru hato me hisung hasung kabung. ²²Interi Yauwo I paya we au imbaromi hawe penghakiman, Tirus konta Sidon ingkai anti hiruo wemambawa warihu mintoru.²³Konta mintoru Kapernaum, impaena intoru wu minantarai aho mandipi yai? impaina mintoru wo minambia to nunei we minangkaria roinei. inpaena ingkai Mujizat we tarawau mo aumo tara ro Sodom, bendori yampai torakeiya memahi ro nunei. ²⁴Wo Yau ingkai ipaya we Au ro hanei penghakiman kakopa hingkai anti riu kuira wenambawa wane warihu mingtoru." Kelegaan bagi Orang yang Datang kepada Yesus²⁵Ro hape hantina Yesusi tito " Yau Yaparandin Ijai Au Allahi Au ro wawong rorapay konta nunei, interi Auwo wainiwa pitaune waruhu hinontarai we hisane woroi konta hisane mainuanung himbaromi himpaya we romawa Antitui pahioru.²⁶Ro ijai Au, wetope yampa parari wero hanou rarong ne ro Arompong. ²⁷Pitau yampaiwo muronei wu yauma Ijai Ranei konta hinontarai pehi reweroang Auwa. Tama mui Yautato hani hei rewe roang yauwa. "Ijai kaiteri Au," impaena hinontarai we sang Romawa ne tito weipamo Yau Ijai ingkai Irohoi²⁸Minandama wu yuama hinetorei tapapiriwa, netarai namba, ingkai yombe mahi peha we mingtoru. ²⁹Wemahipena we yona imbaromi wong pararia ro yau hanou rarong piboki, hanou rarong hinai imbaromi menariuta wehaipeha ro jiwa pai. ³⁰parari kuk wei yonei waromi piwe mambapa topiha mintoru.

Chapter 12Yesusi Wo Mamarang We Tirai Raweina Haboitu Pai

¹. Roha yampai, Yesusi ria rireta romi gandung pai ro ha sabat, konta ne woming pa hioru himbariwan impaina hi Aiboi gandung pa me hirang.². Impaina interi hinontarai parisi hindehoi, hioru hintato wureiya me hiraintao,"minandea ne woming hioru hirompararia anyau we mahipa hendeho hirona ho hawe Mamarang pa pe".³. " Aena Yesusi tito we hioru " interi minasare atora konta minaromparari daut parari kionta ne kowe hopai himbariwampa.⁴. Topenehine iwo hua torarong wu manu Allai konta sang roti we hire somieyeipa hinde ho hirampe, topeyampa parari hinontarai we hinda kuirama, wewe parari hinongtarai Iman bau hioru peno.⁵. Hi teto ete imbamine minasane atora rayang weroro huku tawariti wawei toete imbami.⁶. Ingkai interi yau ipaya we au mantu parari wewe baba parari Bait Allai andanei.⁷. Impaina Au wo piana hanemuahoito, pina hanti so yampei yau hanou bahui piwe mahi wewe sesomiyei. Mintoru wo wihengkei minariari wemara wapai we heha hioru pe.⁸. Impaina hinontarai ranei mo Mamarang peina antina rioro wawong waruhu ha sabat.YESUSI SONG WEPANANG RO HA BOITU.

¹⁰. Remuho, hinongtarai mawang pei piaya konta warang sohi konta hioru hirautang Yesusi, tato ro hine" pirane mahi taraiye imbaromi himpanan ro ha sabat ne, imbaromi hioru hisuapuha Yesusi.¹¹. Konta iwo tito we hioru, ro mintoru mo matei ti ne piuang Domba pehipa, konta Domba yampai wo hiu huha kambirei ro hasabat, wihengkei mo sariu pihawa konta hironei to wondi.¹². Piwe ro woroi hawaweri nempa parari hinongtarai konta piaung Domba pehi, topeyampa paena wong be wihiyen ro ha sabat.¹³. Interi Yesusi titowe hinongtarai wawei " womba wa rama pa ma" hinongtarai rawawei song warambaua yampa pinampa parari hinombarang heha wihyei.¹⁴. Tope yampa hinongtarai parisipa hioru hinda waruhua konta hintato mahi himbarui wei topenehane kai hirong wewe mahipeha wa wei.¹⁵. Interi Yesusi haneahopena piwe torane, rua waruhu yampa we himpau pa hinda kontei, iwo song hioru himpong kuira.¹⁶. Konta wanyau hioru eha hinda kamang hioru wa.¹⁷. Piwa torane imbaromi mahi parariape piwe piyapa ro mananu Nabi Yesayai.¹⁸." Remua, woming wanei we yonei, hanou houi parari hanoi rarong we mahi ne ra wureiya. Yau ingkai yona rohkine we Au ro wawong pa. Konta iwo piya wemahipa we ne woming pa hione.¹⁹. Iwo kirarapi piya weri tato pehape, konta sama mena hinontarai pehi taraho raupuipawa ro rayang pai wa.²⁰. Mammurang we takahi remuho wongkutuipe,konta mahaho wewe kikieu we miopai remu wayaoipe imbaromi sambe we mahiwa.²¹. Ro rorope hanompa panindura imbaromi hisane sera. " Nabu Yesayai (45 : 1- 4 ).YESUSI NE MAMBRI PA RA ROPE ALLAH RIU AINUNUNG MAMARANG.²². Interi hinontarai we sairiuta rohki we marawa, wewe rekabe, konta we huatamun, hingko hioru wu Yesusi a Yesusi song hioru himpanang himbaromi hinontarai we rekabe, konta hinongtarai we huatamung titio konta reho.²³. Hinongtarai we himpau hinda hira pipiri konta hirautang,"Tarai ye Iwo Daudti ne Romawa tinae?".²⁴. Topenanto hinongtarai Farisi hintaraho hioru wo hani hirasawa rohki mirawa neiro hino sanong Beelzebul, Babaiho ro piwiwiowi wau hioru.²⁵. Yesusi retatua hisanerampa, interi tito we hioru" Ro Mananu we tariai we tibabahu impaina himung waweri hioru wata ro yampa. Konta bendari ro manu me tibahu himbarui waweria we hioru, interi hioru hiraman ba.²⁶. Konta hinongbatan pai sasawa hinongbatan iwo tibahu mantau himung waweri hioru. interi topeno hane mo mananu pai mihoi maitui pa ?.²⁷. Kong Yau wo, ja sawa rohki we marawapai konta Beelzebul, konta matui romawapa hirasawa hioru ? interi hioru himparari hakim wau.²⁸. Interi yampa wo Roh Allai, yau jasawa rohki wemarawa, mananu wetariai ro Allai ae rawe mintoru mantupa to.²⁹. Interi topeno hinontarai ingkai hiwa ro manu we nei pai hinontarai we piaya tina wengko pinempa auwo tei wawi hinontarai wewe piaya wanei pampang imbaromi huara kuo piwe wata ro manu rarong nempa.³⁰. Matei ma we kirapi kionta jaupe, rioaho yau wa matei naria muna we kirarapi songkai eha konta pe yau mora tantatera kei.³¹. Tope yampa yau itato we Au piwe hirona we Dosa konta hujantan hinontarai iwo ingkai sona ho Au mo karariha pe kaito. Matei ti we hujati Rohki pa mo iwo sariuta we mahipehawa ro hawe rama wane.³². konta matei muna wewe tito pieha ho Romawa nei mo ingkai Mamarang Allai supipira karariha pa waruhei. Matei tei tito we Rohku kudusi nei pamo Au mo wariuta tato wemahi peha ro hawe rama wane wa.AI MONA PAI HINDE WEROANEI ROPE BONGPAI³³. Interi ai yampei tei himahi,bongpai itato hingkai hinai. Parari ai pai mona hinaiwa mara, bongpai tato ingkai hinai wa. impaena ai wane mora tande wero anei ro bong wanei.³⁴. Ro siosi tawai beludaki, topeno mintoru weminama muna minang tato piwe honai ? interi ria warihu luapan hanemu rarong, humpang bawei tito.³⁵. Hinontarai wepiboki sona tato we wihyeng ro pinemu we hinai konta hinontarai we himarawa hintato we marawa pihenempa tato marawa.³⁶. Iwo Yau ipaya we mintoru wo tito we mahiwa wehimpa yapa konta hinongtarai pa hioru hisane paya ro ha we hisahau tatorua hirautang tatoru wane.³⁷. Mintoru wo tato we tatoapa, ae onamo muhi, konta tato wau muna ae sona mo sariuta mam bawaapa.HINONGTARAI FARISI KONTA AHLI TAURAT HIREWA KAMAN³⁸Interi, himbe toneha Ahli Taurat konta hinongtarai Farisi pa hintato we Yesusi, Guru antoru wo tei anandeho pimahae wona ro Au pa.³⁹Interi Yesusi piyara konta, tito we hioru, " siosi ranei wo birui konta mimuna, nineiwo kinaniawe wong kamana pehi. Iwo kirarapi song pie hape hioru wa, inkai Nabi Yunusi peno.⁴⁰Interi parari Nabi Yunusi wewe rioro tiang baba haneng nekarang pai hape botoru rowipe botoru. Impaina Romawa hinongtarai I tato, morah hape botoru rowipe botoru ro nunei hane wainei.⁴¹Hinongtarai Niniwe pa hioru hiroha konta siosi pa hioru hingkai ha we isauhau tatora wa hirautang tatoru wanei wamekai hirariuta sasari webaba peha rahi. Iwo miryoto taraho Yunusi sata tora weraung bawe impaina mantau reho Yunusi. Mantauni anti rioro ranei.⁴²Interi Ratupai riaro hope sowo hiororoi waneima ingkai, tiwaha sowaha konta siosi ranei. Ro hawewe isau hau tatora wa hirautang tatora wanei, ingkai sariuta wemambawane impaina I tatomo riaro hapehi ro nunei, interi taraho hikmati salomoi, konta. konta rehoi we baba raro salomoi ro hanei. WEMAMUNA RARO WEKA KAWIRI⁴³Interi rohki wemirawapai miti waruhu hinongtarai pai, Iwo ria ro nowe wero mare, impaena hierai nuwe mihoi roro, mena sarita nupehawa.⁴⁴Impaena iwo tito, Yau hingkai itaweri to manuwa nea, nuwa yau imati ropena, riu hiu ho manupai mena kikawiri me hirirari konta hironei yamihi.⁴⁵Interi Rohki we hinaiwa pai ria kionari Rohki boitu we hanai wapa wemarawa pitarai wahai konta hinda hisua ra hindoro ro rawane. Hinongtarai nei netarai rio woroi parari wepampong pawa. Impaena ranewo pi wewe sona siosi Rane hioru wo himbariruihi. MANURARONG YESUSI WE MIHIPEINA⁴⁶Impaina Yesusi sei tito konta hinongtarai we himpaupa hioru, remuho hinamui kontai nemetai hioru hire hiroha wondiri, sosahera imbaromi sei tito kong Yesusi.⁴⁷Hioru ehi sei tito konta Yesusi, remuho hinamui kontai hioru hire hiroha wondiri, hirosahera ehi sei tito kontei.⁴⁸Impaena Yesusi sautang hinongtarai wepiyapai imbaromi tito we matei Awini konta matei yampai hioru.⁴⁹Interi suwa warampa wu newoming hiorua Yesusi tito," Raneiwo Awinitina" Nou Neta pehirena.⁵⁰Ingkai matei Naria muna sompararia," I jaiti rioro surga" wo neta mawaipeina konta rarouwawinpeina konta awinitina.

Chapter 13

Sosiau Parari weriayang kumawiri bong. ¹Ro harawawei, Yesusi miti waruhu manupai kong mihoi ro rurupai harawa. ²Konta hinongtarai wepaupa hioru hinda kuira wereima. Interi I wo sautato wapai Ayei konta mihoi, konta hingkai hinong taraipa himpau impaena Hiroha ro rurupai harawa.³Konta I wo tito patau we hioru ro perumpamaan, tito mehinongtarai we ria hihau weraung mamarang antiria hihau wepa. ⁴Hawe ramampa iwo ria tito waraungpa, piwe piyapa parariape benih wewe huro rayang harawa, andowapa hindama konta hirang nakai. ⁵Beni peha huro nu wewe kami, wewe sariuta kakopa peha konta mararu taria mena nekakopa pa eha babawa. ⁶Aena mena nuwewe wopai sauta roipai, pitantang eha mangkakopi. Interi sariuta wowapehawa, impaena pitantangnan yampa wo maha.⁷Beni peha wihyei huro aipa rarong, konta nupa narawena Tariai mena aipa warawewura impaena maha. ⁸Interi beni we eha pawo huro kakopa wehainaipa wawa ro wepiboki konta we wiwong impaena ehaeno sariuta piaring kosiru, konta hae sariuta pia toru. konta ehaena sariuta pia rehi heha harua. ⁹Matuti wetarakambireipamo iwo taraho.Yesusi Sanyau ro sosiau¹⁰konta woming Yesusi rima sautang we Yesusi,"Pianehaena Au tato we hioru ro perumpamaena ? Piehawa hinani konta neta Yesusi Hiraingto I wo mihawa konta hoiru hine tatopeha we hingkowi taweri. ¹¹Yesusi sautang hioru, wea mantu piana wariuta we piboki imbaromi hanemu tatuata rayang we apaito kerajaan sorga wane, mene wu hiorua imbaromi hirariuta we piboki peha. ¹²Interi hinongtarai we hinepi, we hioru ingkai sona konta Iwo ingkai sariuta pitaubai interi Iwo nepiehawa mo wonawe wehingkiari pa hioru, imbaromi hirariuta. Impaena heiwo nepiehamo, mena parari Nepieha ingkai hingko piwewe nempa warihui.¹³pianehamo, yau itato wu hioru to rarong we sosiaupa interi iwo rehoi, hioru wo hindehoiwa, konta hinowo hintorahoiwa konta hisane apong hoiwa. ¹⁴Tite hioru, parariape piwewe nabi Yesayai tito hopa interi taraho, mintoru ingkai menangtaraho, menahaneapon howa. konta reho, hioru ingkai hindehoi mena ingkai hisane waniewa.¹⁵Impaena hanou rarong nei mena tipapei, tarakambirei ro hioru hingkorarapi hing tarahope, konta hioru wo hinde karuna. mena wereria ingkai hioru tato hindeho rohioru konta hintaraho ro hintarakambirei hinemwane hineng wanekonta hisane tatuata ra mahito. Interi menantaweri wu yauma. (Yesayai 6:9-10)¹⁶Impaena ro wewihyempa, rengkamipa remu roroto, tarangkambireipa piana taramuhoto. ¹⁷Yau ipaya wewe mahine we au wo pitau hinongtarai Nabi pitau wewe hisane kam kama we tei hindeho. Piwene minang deho wau, mena hindehowa konta hisane we piwe minangtarahopa mena hingtara ho muna.Anyau Parari Sosiau Kumawiri Bong¹⁸Interi tope yampamo taranua arari wero sosiauwane tito kamanei sainto panaburi tina. ¹⁹Impaena hinongtarai hintaraho weraung mamarang nei konta hioruwo wereria hisane kaen, hinongtarai parari wewe rioro rayang.²⁰tato wemahi we hintanam ro nuwe kamipai parariape hinongtarai, we hintaraho werang manarangne tarohoi ro wepiboki. ²¹mena I wo wewowawa ro tanetarai newe konta, Tonina neroroiwa ro katehakei, konta wewe marawa wane ramerauma hirongkankani au tutu weraung mamarangnei ingkai hurahi.²²Tato mamarang wewe huro airarong, parariape honing tarai wewe hintaraho weraung mamarang, mehisane wai rarong newo sonung tutu pitau bai wewe hisane tatuata ronunei wawong nenei konta hioru hirahyahori hirona weraung mamarangne sararo wemahi pehawa. ²³Interi hinongtarai we hisane waiwairarong parari kakopa wepiboki mora pitantanampa wawa piboki parari hinongtarai wewe taraho weraung mamarang konta sempararie imbaromi sariuta wehaipa we pia ring we kosiri sariuta piatoru, sariuta piarehi heha harua.Sosiau Parari nanempung Pinoma kong Gandum ²⁴Yesusi piyakamana sosiau pai wu eha hioru titoa, Kerajaan Sorga piraria pe sosiau we saingto, wonanuha pi imbaromi wariuta wewihyen pa. ²⁵Tope yampa hinteri hinongtarai hirena, raipa hindama konta hingkowi benih lalang, interi keri gandung riangto. ²⁶Interi pitantanang pa tariai mena ne wowa pehawa. interi potang paiyo hindehoi tato.²⁷Interi mananu manu mamarang pahioru hindama ro wene romi pai rima sautang wu nioruaauwo tuanan pitantang pa me ingkai marawa. ro nehine riaro mapa lalang pai. ²⁸Iwo toti we Hioru, hinongtaraiwe mirawa piana rima sona pe sonapato. impaena himtato wei, hiraingto ingkai anturo ananda anarongkui eha.²⁹Interi Tuanni tito, wihyengkei wo hawe minasokui potang/lalang paimo mingtoru minam pating gandum pai konta. ³⁰Aenama himbawa kuira kui me hawe tei himpatiri wanei mo hinteri himpating kui hura.Mananu Allahi Parari Sawi Karemang kong Ragi³¹Interi Yesusi piya sosiaupehi wihiei wehioru, tato me sainto Karajaan Sorga rawaneiwo pirariape Aiboi sesawipai we hingkoa hinongtarai pa hioru hintanang ro mi hineng wawe. ³²Aiboi yampaiwo mioma wahai waruhu Aiboi Nekuira Hisauwei we aiboi, Interi wiwa, me Tiriai biba warahu pitantanang bau kuira me wearandawang impaena andowa hi sapoma hinari nekarami roroi.³³Interi Yesusi piya hari sosiau pehi naroria muna hioru mesaingto " Kerajaan Sorga weweiwo pirariape "Ragi" Wawei. Interi hinongtarai wiakimpehi hingkowia hironetoraran wu Adonan paia pui, imbaromi tepung pai piau we botoru sukat ke kai adonan hirendu weweri ragi.³⁴Pitau ranei Yesusi piyakoma we hinongtarai wepau ro sosiaupa konta Iwo kirarapi tito wehiorupe wo tei hindoa hu Nesosiau pawapaiena. ³⁵Interi ninewo piana mahito parariape tato wewe Nabipa himpaya. Yau yonau ingkai tuto ro huampanpai parariape sosiau weyona waromi minampaya piwe ainiwara ro hawe ramampa ronunei hawe mamarang Allahi samuepa.SosiaU Parari Nanempung we sowa roromi³⁶Interi Yesusi riawaruhu hinongtarai wepau pa hioru me hiua wu manupai aupui. Newomingpa hioru hinda wareima kong hion tato wei me hiraingto,"Puya weroang sosiau ranei we antoru parai lalang pai rioro romipai. ³⁷konta titoaho hinongtarai wewe wiuwu weraungne iwo Anak Manusia wew hiraingto Yesusi. ³⁸konta ladan neiwo Nuneina Benih wewihyen mora Roma Kerajaan konta lalang bawei morah Romawa we himarawa. ³⁹konta wewe tintanam peiti Iblisi wawei marepi neimo ingkai hingkowui rope akhir zaman interi wewe hirento manatau wera rorara.⁴⁰wew parari lalang paimo hisoni kuirei interi himparei ro autangpai, impaena piwewe hirona ro Akhir zaman pena. ⁴¹Romawa hinongtarai pai ingkai somiha ne woming pa hioru hinda hirongkueri kami sandungan pai konta hinongtarai wewe hinari wemara wapa hioru waruhu Kerajaan Hinempai. ⁴²Interi hiso hioru to wawu aungtang waneiya ronu yampei tarariuta wemarawa. ⁴³Impaena hinongtarai wehimahipa hionemo hinetarai pai dea parari wo Jahei ro rarong Kerajaan Bapa Ro Surga . Matei we tara kambirei papa Iwo Taraho.Mananu Rora Parari piwe Ainiwa kong Mutiara ⁴⁴Kerajaan sorga we papari harta we roro woung bau ro ladang, we hindeho hinontarai inter hirainiwa konta wewe himararising, iwo interi hinda hiranwayang pihiempa interi ladang rawawu ⁴⁵Impaena kerajaan sorga wopirari hinongtarai pedegang weia hierai Mutiara we hanai. ⁴⁶Interi iwo sariutei mutiara wehinai konta ne hawaweri wau tariai iwo ria sawayang pitau we nem bau interi sawayang mutiara wawei.⁴⁷Topena kerajaan surga wo pararia pe jala we setewi towodau, kpnta hindurikui tian pampinoma. ⁴⁸Interi Jala pai sanungi hioru hin poti to korendeiya mora mihoi riuriku tean we pibohipa to nawa wehibe interi hingki tiang we marawapa.⁴⁹Impaena Etorane Ae ingkai sariuta ro hawe akhir jaman wane, interi manatau werorora wo miti konta sati waweta wewe hanai kinta wewe marawa. ⁵⁰Konta hiso hinongtarai we mimuna paito sawu aungtang wanei ro nu yampai wo mira konta wesasari⁵¹Interi mintoru menasaneariuta pira wau kiura e hiora hintat we Yesusi ⁵²Kinta Yesus tito we hioru, tape yampamo Ahli Taurat anti pirari we woming kerajjan surga. iwo pirari tuan wene mawe sing penengpa wo piwe weworu konta piwe tawa rope kangkehang nemupat.Yesusi HIrawan Pirei Ro Bendari Nengwanei ⁵³INteri Yesusi sane kaito saiaupa iwo riawaru rawa ne.⁵⁴Impaena iwo kateha katu i ingkai rima ro bendari nenei ia, sanyau ro sinagoge hioru imbaromi takjub konta tito, ⁵⁵ronehinema hinontarai ranei sariuta kebijasanaan konta mujizati rane. ⁵⁶Iwa me neta konta wawing we rio ko tatoru interi hinongtarai riampenoi, ingaki manararita hinongtarau we sariuta⁵⁷Konta hioru hisane wai mara, interi Yesus hioru hinongtari nabi anenawa, rawau ae hintuang weipawa iwo nuneiwe pira ranae aea impaena ro manu mantau ni ⁵⁸Kon Iwo kirarapi so muzijat we paupe rorawanu hantu sarei muna mato

Chapter 14

Mananu Herodesi Taraho Andera wemananubaba Yesusi ¹Ro Ha Yampai, Herodesi wemananu royampa ! Taraho arari wehanombe Yesusi. ²Konta iwo tito we ne woming pa hioru, "Andanei Yohanisi wewe sona Yesusi kiuwira peina. Iwo tiwaha waruhu hinongtarai we hingkariampa hioru. "wewe rawau ae sonamo tarapipiori ho piwe sona ro netarai Nembawei"Peristiwa Kematian Yohanis Pembaptis³Ae sonamo, Herodesi mantau tipuri Yohanisi, sawiti interi sanei to mandarong bui pai apui wo Herodiasi, Filipusi wawini rarong pei Herodesi. ⁴Interi Yohanisi wo piana tito weito "Au wo wereria hani wariuta Herodiasi wa. ⁵Topena herodiasi wo hane kangkuna we sei miung Yohanisi Iwo mitai we hinongtarai we himpau pap hioru impaena hirangto Yohanisiwo mananu baba tina.⁶Interi hawa we Herodesi ne hapamo rima, impaina antu wawing bawei Herodiasi pihihya ro hinongtarai pa hisaropon imbaromi tamati Herodesi hanewai rarong haha. ⁷Interi iwo piora imbaromi sei sompi wewe wiatum pai sewarapa wei⁸Iwo hinani hurairorei imbaromi wiatung nei tito me sewera piwe tei hirona weipa raroneto riukami ro Yohanesi Pembaptisi pai mihoi ro kadera pehi. ⁹Interi manunu Raja pai hanerarong papea topena wo piorawo interi sampe konta hinongtarai pa hioru muna I tati huapuiha hioru imbaru hirong piwe himpaya¹⁰Iwo samiha hioru imbaromi hintekutu Yohanisi ruikami ro wangka. ¹¹Interi Yohanisi ruikamipai hiongkowia rio wawong nampan, hironei we wiatumpai kiowia soneiho hianai hura. ¹²Kateha woming ro Yohanisi pa hioru hindama hingko netarapaiya hisiraiye, interi hinda himpaya weroanei we manuru baba Yesusi.Roti Boring konta Tian Koiru imbaromi Hinontarai Ribu Boring Wane Hirang¹³Interi Yesusi taraho pewiwe torane, I pitou netarai warihu wahpai, to nowe namanopi Interi miehari wepira waming me hinongtarai hintaraho paena hinda hisaemi me hiruparei ya hope bendori wane. ¹⁴Interi Yesusi ria, iwo reho hisori wari hinongtarai beba konta song tato wewe mahi pa we hioru, konta himpanang ro huhi hinempa.¹⁵Hane kikieu we rowito, nowoming pa Hioru hinda wu Yesusi ma hintato wei "Nuraneiwo minanopi konte hanei teirowito. wamiha hinontarai we paupahioru hintaweri to rahora himeng wanea me mantau himbori roweampeha hirang ro hioru.¹⁶Impaina Interi Yesusi tato we Hioru "Hioru Hindeho hindampe" mintoru metarong reweang peha we hioru ¹⁷hioru hintato weima, "Rorane Antane piehawa wewe antanempa rotipe boring konta tiang pe koiru ¹⁸Interi tito we hioru, "Kuo torane wu Yauma."¹⁹Interi Iwo samiha hinontarai pa wepaupa hioru himahoi ro nanimpungpa interi Iwo rotipe boring konta tiang koiru, interi soha reta rorayajahei konta soyaho mora interi piobabahu ropipa interi sonawu ne woming pa hiorua interi newoming pa hioru wu hinontarai wepau pa hirua. ²⁰interi hioru hingkai hirampia himohi, impaena hingko hopapepa taweria hisonia mo sang piwawinta pe haura heha koiru me honung. ²¹konta hioru hirampia kai interi hisane tatuata, wawing mawang ramawa himpau botoneha hirato kuihioru mo himpau ribu pe boring.Mananu Yesusi Riaro ro marepai wawong²²Yesusi sairora ne womingpa hioru husua to wapai konta himpamponei to sarawanei, interi iwo samiha hinong tarai we paupa hioni hintaweri. ²³Piana Yesusi samiha hinontarai wepaupa hintaweri Iwo sauta to tawui yeia memihari interi suang me kiruna piana sei rowito, Iwo rioro mehari rorawane. ²⁴Interi wapei ria riu rawanang rabuyang kiepang wondei pehawa interi tarowa baba me auta wapoi terari konta wanampang pai wia pampinoma.²⁵piana rowi herato saraka pai ria we boati, Iwo hinteri ria wu hioruma me riaro marenei wawong ma. ²⁶Interi ne woming ne hioni hindea hoi soha riaro marenei wawong ma, Impaina hioru himataiya hirong babawa me hi sahau "Rawaneiwo wori" me hioni hiranana pe hiranane wo himatai herepaena. ²⁷topeyampa Yesusi kikieu interi tito we hyoru sainto, "minasamewai rarong paya, Iwa jawena, menindeho minamataipe."²⁸Interi newoming Petrusi titowei saingto Paituani awenantoe samiha jau ira wurau mantu ro marenei wawong. ²⁹Mananu Yesusi tito, "Rumato" Hinteri Petrusi ria waruhu wanei me soha ria ro marene wawang wu Yesusi ³⁰Tepe yampa reho wanangpai, yampaeno mitai paena hirewa. Iwo samana "Paituaniwo ruwaha yauwo"³¹Interi Yesusi hirewe warampa wareuya riu Petrusi me titowei "Auwo hanemurarong paya" pinehae sonamu hanemu rarong hiutungnai pa? ³²Interi hioru hi sua to rarong wu wapai wanang pai tikutu. ³³wewe hindoro wanei hioro hisomi we Yesusi, interi kawio "Topenangto Auwo Allahi antungtiau."Yesusi Muangso Hinongtarai Wehisuhi Himpanang ³⁴Interi hindakutua, hioru hinda hisuro ro kakopa genesareti. ³⁵Tapowa hinontarai wewe roro nu yampai hindeweroa nea, hioru himpaya weroanei tate nuwawe kaiya imbaromi wewe hisuhipa hioru heinda hingkai we Yesusi ma. ³⁶Hioru hirewara we Yesusi Imbaromi hirongtui hasung baba we hisunei wanei mo pinangto.

Chapter 15

ANANG ALLAH KONG KANANG HINONTARAI( Mrk. 7:1-23) ¹. Interi, hinontarai Farisi peha hioru kong mananu taurat ro Yerusalem hinda ma me hirainto, ². “Pinehang sona mo Ne-mu woming pa hirong raweinan kanang ro anantapu woriai hiopa? Wo hioru hindeho hindoi himbarami pe tei hirang roti waumo ! “ ³. Interi, Yesusi sautang me tito we hioru me sainto, “Mena neon mintorang raweina Allah ne anyau wau ro mina ne kanang wau ne?⁴. Wo Allah piya, “ Tuambe Tamamui kong hinamui wo matei ti kiuta tamani kong hinani pamo ingkai himuni kiria." ⁵Me minantato minarainto," minturu matei tito we tamani kong hinani ete, wo pipa nehal we aupa mo pia hurentapo rawe Allah to, ⁶. Iworeho suang we tamani kong hinani huruwa. Topeampamo mina soweta weraung mamarang nei minane kanang pa.⁷. Mintoru wo hinontarai we minarai hihakari, wo mahiro piwe Yesayai kimana ro mintoru pa: ⁸. Pandura ranei hituang we Yau ro hisuapami hinempa, me hisane wairarongpa woroi waruhi Yau. ⁹. Me, mahi waro hisomi Yau pa me hisanYau ro paya hinontarai.¹⁰. Interi, Yesusi hihau hinontarai pitau pa hioru me sainta, “Mintarahu me minasane tutuata ! ¹¹Piwe hua ro tasuapami, rane onamo tarong we mahi wawe hinontarai pawa, me pipa ne hai mati ro hua pang paipa ai onamo ong memahiwe hinontarai pa”¹². Impaina, Yesusi ne womingpa hirautang weiya me hiraito “ Hu wiai ho hinontarai Farisi hisane kahio tutu piwe puyaya pa aina ? ¹³. Mena, Yesusi tito me saito, “Ro pitantang we iyai sanang wapa ro rora yahei ingkai piating tutu wowapa. ¹⁴. Minampika hioru. Hioru wo wehinda tutu we hinde pipu hirena. Impaina, we hindepipu pa hioru hindu tutu we hindepipa mora, ingkai hunda usu kuira ro kambireipa.¹⁵. Petrusi tito wei ya mesainto “Puya kamamang sosiau yampai we antoru” ¹⁶. Impa Yesusi tito mesainto “Impana mintowo minasane kaeng rahie ? ¹⁷. Impaina mina sane kaeng ho pitau we hua ro mina suapang pa ingkai wiato mina san waipa me ingkai minangkia ro nyai nipai ?¹⁸. Maina mana, pipanehai mati ro huampampai tawaha ro hanemu, yampa wo we marawa we hinontarai pena. ¹⁹. wo ro tisane wairarong tawaha piwe tasanetatuata marawapa, mamuna, tasanekangkong pi, tandoaho anyau wawupawa, tamananapi, tantato pampinong tato kong tantatipa hinontarai. ²⁰. Piwe rane ona mo koanati marawa we hinontarai, me tarami tandoi tambarami wamo koanati marawa we hinontarai.(Yesus Haneho Wawing Kanaan)(Mrk. 7:24-30)²¹. Interi, Yesusi ria ro yampama riawaruhi nu Tirus kong Sidom. ²². Me, Wawing Kanaan kosiri iwo riorope nu yampai me titu sainto, “Hanemu ho Yau, Yesus, Roma Daud ! Nou roma wawing hinombatang hisua hoi hiuhi hera”. ²³. Mena, Yesusi piya piane ha we Wawing paiwa, ma tito katehawa. Interi ne womingpa hindama hirona hoi, me hiraito. “Wamihe ria wo hihau pampang ro tangkarupui ro wane paina”²⁴. Interi, Yesus tito me sainto “ Yau wo ira wepe domba we hindo ro hinontarai Israeli pahioru” ²⁵. Katu keime, wawing pai riama suya ra miho Yesusi reropa me sainto, Tuhan, hanemuho yau wu !. ²⁶. Mena, Yesus tito me sainto, “ rane marawa minang ko roti we roma hinempa me mina soa wu wona rawane hioa”²⁷. Wawing wawei tito me sainto, “Mahi Tuhan, mena wona pa hioru wo hirang karariha we huro patara tariai ro babahi hio pa paina. ²⁸. Interi, Yesusi tito weiya me sainto, “Wawing pa au, hanemu kangkunapa baba! Ingkai parariape we hanemu ahopa, “Rope yampa to roma pai pinang ro katu tanta to wau.(Yesusi Song Madupehi Himpanang)²⁹. Yesusi ria ro yampa, mo riarirurang ruru Galilea. Interi sauta to bongkori pai aei, Mihoi roroi. ³⁰. Topeampa, hinontarai madupehi hindawurei ma, me hingko we paya pa hioru, we hinontarai mahi wa pa hioru, we hinde pipu, we hi sua mamong kong hinong tarai madupehi muna. Interi, hirong hinontarai pa hioru himbaro Yesusi ae ropa me song hio himpanang. ³¹. Impaina hinon tarai pitau pa hisarokutuya wo hinde ho we hisau mamong hinta, we hintarakinkiain pa himpang, we hi sawaya hinda, kong we hinde pipu pa hinde pira. Interi hiraparandina Allah Israel !.(Yesusi Song We Hirampi Himbe, Pia Haura We Haura We Kuiru)(Mrk. 8:1-10)³². Topeampa, Yesusi hihau ne woming pa hioru me tito sainto, “Yau hanouho hinontarai rawane hioru wo pia hindoro kong Yau hape botoru to me hine ro weang peha wa. Me ikarapi yong hioru hintaweri hisane mariwang pew o sona ne eha hinde kiari hisuro raying rabuyang pe.” ³³. interi, newoming pa hinta to weiya mehirainto, “Rone hine ingkai tarariu roti wepau pe hane wo nuninei minanopi roti nehane pau maiha hinontarai pitau rane hioru imba hisane rarong haha ne.” ³⁴. Yesusi sautang we hioru mesainto, “Roti bote neha minanempa ? “ Hindoa me hirainto, “Boitu” kong tiang anti tui mai sawe hane.” ³⁵. Interi, Yesusi samiha hinontai pitau yampa hintuya ra himahoi ro kakopa wawong pai.³⁶. Impaina, inte Yesusi kio roti boitu kong tiang maisau wau. Me sentaparanding Mamarang yahei. Pio babahua, sona we ne woming pa hioru, interi ne woming pahioru hirona hirembiwo hinontarai pitau pa hioru. ³⁷. Ingkai hirampia himohi kuira. Me hingko kikui hopape we ho wau, mo piwawinta pe boitu onu. ³⁸. we hirampiwau mawang babape himbe pia haara we haura we koiru, wawing kong romawa wau hioru hirato konta wa. ³⁹. Interi hiramiha, hinontarai pa hintaweri, Yesusi sauta hu wapai me himbo to nu Magadan.

Chapter 16

¹. Interi, hinontarai Farisi kong Saduki pa hisane angkari Yesusi. Hirewara weyesusi mehirainto sona kamang we we raro rora yahei pehi.². Mena Yesusi tito me sainto, "ingkai tei rowi pa rama mo, minantato mw meminarainnto haoai kiera me rora yahei ria.³. Me ro wiaramamo, " ingkai wanang pehi wia hihiana wo rora yahei ria kong mietang paina, Mintoru wo ingkai minasane tatuape rora yahei sowali kei, me mina ne paya peha we mina sane tatu hawe Mamarang ria roroi mapai wa.⁴. Siosi we mintarong piwe mahiwa kong mina sane kang kong pi mintaronaho kamang pa, mena kamang yampa wo ingkai ramawa, me kamang ro monaing pampong Yunusi peno. Interi pika hioru me ria. Werandoana Ho Ragi Hinontarai Farisi Kong Hinontarai Saduki⁵. Interi ne woming pa himboa awaru ro ruru harawa sohiwanei me himparan deni roti pa⁶. Impa Yesusi tito we hioru sainto, "Minandetatuatu kong minaranasi hiau ro ragi hinontarai Farisi kong Saduki pa hioru".⁷. Inte hiroha hintati pieawau ro mantau hioru mw hirainto, "Rane tangko roti wau wa paina."⁸. Mena, Yesusi haneaho piranwauto me tito sainto, mintaru we mina sane kangkunawa, mintaroha minantato piampa ro mantau mintoru yampa mo?⁹. Impaina mina sane kaeng rahie kong mina sane ro roti boring pa mo himbe pia haura we haura we koira hirang kuira mo himbe pia haura we haura we koiru hirang kuira pa wae, we hopa minanduri ki kuira ro piwa winta pa wae?¹⁰. Ete, ro pe boitu, we hinontarai pe pia haura we haure wekuiru pa hioru, mena mina soni kikuira ro piwawinta taweri ane?¹¹. Pine han sona mo mina sane kinkiampa, wo yau itato ho roti wa? wo makeito, mainaranasihiau ho piwe tawaha ro hinontarai Farisi kong hinongtarai Saduki pa kioru."¹². Interi hisane aho we mahiwau pena, piwe piya rawau wo parari ong roti wau tawa ha wau wa, me anyau rawa wei hope hinontarai Farisi kong Saduki wau hioru.Yesusi Wo Mesiasina¹³. To peampa Yesus ria ho nu Kaisarea ro Filipi, sautang weria wu ne wominh pa hiorua, me sainto" parari eha hompaya hirainto, matei romawa hinontarai rawawei?"¹⁴. Mena himpaya me hirainto," eha hirainto Yohanes pembaptis, eha Hirainto Elia, mora eha hirainto Yeremia, ete hinontarai woming pampong pa hanae.¹⁵. Interi Yesusi sautang we hio muna," Mena parari, ro mintoru matei ti yau?"¹⁶. Simon Petrusi titupa." Au wo Mesias roma Allah we wehieng!"¹⁷. Yesusi ttito weiya," mintarariuta wemahi, Simon roma Yunus Nine wo rotane taraiwaa kong ro ria yanya wa minto ranewa, wo pirane wo ro pe I-yai ro rora.¹⁸. Me yautato ipaya we mintoru wo Petrusi ti minatoru.¹⁹. Yau yona we au ai parandemang ro mananu rora. wo, pipa nehai minang kare to kakopanei pa ingkai kareha ro rorayahei. Me pipa nehai huepararp kako paneipa, Ingkai takaketua ro rora yahei."²⁰. Interi Yesusi o sande kamana we newoming pa hioru hindeho himberoana we I-wo anti Mesiasi pe.²¹. Ro hayanpaito Yesusi Werandoa we newoming pa hiora mesainto Yauwo ingkai riato Yerusalem me sariu rayang we hasieing ro pati-tuang pampong, mana nu we himbe tiang riung, kong we hiane baba hu weraung tawa, me ingkai himuni kiria mena ti waga na ro ha botoru pai.²². Interi Petrusi pio weri Yesusi to horareng ma, me tito weta Yesusi me tito sainto," Yesuse ikpa webisa we Allah warapai rane waruihiau wae! Pirane ingkai pari au wawahai."²³. Mena Yesusi sadai weriei me tito we Petrusi sainto,",murandeng ro rouroro ne, hinombatang pa au! mintoru wokami we yawa hiwa ro ti mintaro wo au pihanemu tatuata pa raro Allai wa, me rarope hinontarai."²⁴. Interi Yesusi tito we ne woming pa hioru," Ehau tei rua kong yaumo, weang kari waweri nentarai pe, me hurio aitaba pai, me rua kong yau.²⁵. Impa matei haneho ne haseng paipa ingkai haseng pai rio waruhie. me mateite haseng pai rio, ro hanoune ingaki sariutei rahi.²⁶. Piwe mahipa nehaino tei nemu nunei awa rekahi pa, mena haseng pai rio? Ete pipa nehai ingkai wona wendiwang haseng paine?²⁷. Wo, romawa hinontarai ingkai tiweru ro wemamarang tamani kong ne manatau pa hioru ingkai hira taweri parariape pi we hiro napa.²⁸Yau ipaya we mahi we mintoru, wo botoneha hiro ka ranenemo ingkai hirariu kairia hawa ke a hindeho roma hinontarai ria ro mananu nempamap."

Chapter 17Yesusi Allah Soya Hoi Musa Kong Elia

¹Ha pe bawonang muna, interi Yesusi pirara Petrusi, Yakobusi, kong Yohanes neta Yakobusi, inte kio hioru hiraunta to tawui wetariai pai aei.²Interi Yesusi nuwihie ro hiride ro wau. Rero ropa kiwieha parari wo me asung pa buha parari we dea.³Me, minadea, huroha ro hindero ropa Musaiong Eliai, huroha huntato kong Yesusi.⁴Petrus tito kong Yesusi sainto, " Mamarang pa au, pi boki we tatoru wihieng me tandoro rane, ingkai yong yawa pe botoru ro rane, kosiri we Au, Kosiri we Musai, kong kosiri we Eliai.⁵Petrusi titorahi me, mandipu rabuang wau ehi deawarihioru, me hinon raupui wau ehi ro mandipu pai rarong mari me sainto,"Romawa we hanou hei pei rane roroimo yau yaindere. Minan tara hoi,"⁶Woming pa hintaraho pirawaumu hintuang ra ho pe kakopa wawong pai me himatai kea."⁷Mena, Yesusi rima song tui hioru, me sainto, "minantawaha mindewo minanmataipe."⁸Interi himpo waha hindekami pa o, hindeho egi wato, me hindeho pe Yesusi mantauni.⁹Topeampa himbiaro tawui pai mawehu, Yesusi tito kepang hioru me sainto," Minandeho minampaya pirane we eha hio pe , ke-ao romawa hinontarai pai tiwa haro kairiampa rarong."¹⁰Pirauwau onane ne woming pa hirauntanei," pipa ne hansona mo woming pampong taurati hinpaya wau wo Elia riapampnh mapa peno?"¹¹Yesusi riaho."Eliai ingkari ria pampong topenama imba sayaho pianeha.¹²Mena yei ipaya we mintoru, wo Eliai pia rima to, mena eha hindoa hoiwa, me hirong pampino nomei parari piwe hisaneaho wau. Tope ampa tato Roma hinontarai pai ingkai hisieung ro himbara rarompa."¹³Tope ampa,ne wpmong pa inte hisane tatuata we mahi wau pena tutu piwe titoawau rope Yohanes pembaptis.Romawa Pe Kosiri Hinombatang Wiwu Waruhuei.¹⁴Interi Yesusi kong ne woming pa hintaweri wu hinontarai we pau pa hioru a, hintarai mawang pehi ria wu Yesusi ma suya rawehu mihoi aebu me sainto,¹⁵" Mamarang pa au, hanemuho nou romawanei wo hiuhi rekaria mehiuhi hiana kea. iwo hiu pampionomi ha mo ingkai hiu to auntang mora hiu to mare tato.¹⁶Piani okou wo Nemu woming pa hio mato, mena hironh panang peha wei wa."¹⁷Yesus tito me sainto," mintorru, wo siosi we minane paya peha wapa mintoru kong minasane sisu! ha botoneha munamo ingkai iroko minturi? Habotoneha muna ingkai iroaho mintoru munane? minangko ruma pai we yauma."¹⁸Topeampa Yesusi Soyaho hinombatang pa hioru, me himati waruhu romapai yampa pinang pato.¹⁹Inte ne woming pa hinda wu Yesusi ma, me hindo mamehari kontei mo hirautanei," pipa nehai sonamo antara sawa hinombatang pai mapa?"²⁰Tito we hioru mesainto," Minane payapa baba kahirawa. Yau ipaya we mahine we minto mantu, impa tei miansane kang kuna parari sawi karemang kat umpai mo, ingkai mina tato we tawui rawanei mo,"ingkai ria weia ri nuranei to sore wei! mo tawui pai ingkai tia weria. mo hira pipiuri hoau.²¹Impaina himbatang we tope nehane munampa ingkai tarasawo rope tuang rengkadadirua kong hanemua hoiwa.Yesusi Piya Kakeraha Ne Kairiampa²²Yesusi kong ne woming pa hisihuing kui hioru ro galilea tito we hioru me sainto," Romawa hinontarai pai ingkai hironei wu hintarai pa himbarararong,²³Me ingkai himu ni mena ingkai tiwaha ro habotorupai." Impaina newoming pa hioru hisanehoi Anyau Ho Wiwai We Hinduri Kikuira²⁴Interi hindaho Kapernaum, we hinduri wiwai dirham pe koiru hinda wu Petrusi me hirautang," Impaina nemu ria sanyau pai biaita wiwai dirham pe koiru wae?²⁵Petrusi tito me saito, "Iroa ho. " Mena hiato manurarongpai mo, Yesusi tito pampong weipa," hanemu tatuat mo topeno, Simon? Ro mananu nunei matei ingkai riuri kikui hawaweri pa? Ro nero mapa hioru ete hinontarai peha himbihiei ye?²⁶. Interi Petrusi piya sainto, " Roeha Himbihiei, "Yesusi titu wei ya, "toyampamo, romahingkota²⁷Me ingkai tarong hioru hingkahiu wami, minamdato ruru hara apaya minan teta waraibpa. minang ko tiang we minam poti rerenang pai. ruwuya huapang pao, minturi ingkai minta rariuta stateri hawarung peh minangko hawaweri yampa, mingkoa minaren biwo hioru, we Yau-tato kong au tato.''

Chapter 18

¹. Ro yampa, womingpa hinda wu Yesusi ma me hirautang, “Mateiti bibaro mananu rora yaheipa?” ². Interi, Yesusi hibau romawa antitui katehi wurei-Ya, me song romawa katu yampai miho ro hinuraibuyang. ³. Yau ipaya wemahinewe mintoru, tei minanandung mina sane wai rarong minarong parari roma katu ranei wamo, ingkai minasua ro mananu rora yahei wa.⁴. Mateiti nindung hane wairarong parari roma katu ranei mo inkai bibari mananu rorayahei. ⁵. Kong, matei song nanuha roma katu ranei Ro han oune ingkai ne Yau. Arera Ho Onamo Tandoaho Allah Wa . ⁶Impa mateiti, song ruma antitui pehi hisieung ro we ria ho-Yaupa, wi hiengto me iwo tarong kami baba we tantariha pehi taronei hiawa ro raukanang pai me tasa rewarei ro rawanang rabu yang dau kei.⁷. Nunei wo rio kei tutu we hirai hiahari roroine hirena ! wo, we aihiari rawau ingkai tawaha topena, mena we hasieung pa rawu we hingko mapa hioru. ⁸. Impaina tei waramu ete aemupaona we roa ho peha wano, tue katuei me kwiei ya. We hanai peno wewihieng tei raro aumo makeito waramu kababuru kong aemu koiru pa tato. Me hingka to autang we sang rowi rieha wanei.⁹. impa rengkamipa ong we roha ho peha wamo, kwirai paha huru me kwia, wo we hanai pe hu ro wewihieng reng kami so kosiri, me sona wihieng ro rengkami koiru pa mena ingkai kwirai paha kwiato auntang we sang rowi rieha waneipe.¹⁰. Remu tatuata, minandeho mirong pampinog roma antitui kosiri pe. Wo, I paya mintoru ingkai manatau ro rora yahei nanei mahimo hinde tar ape I-Yai ro rora yahei. ¹¹. Wo, Roma hinontarai pia rima song we hindopa hioru himbihieng to.Sosiau we Parari Domb we Rio¹². Parari aumo ? Ingkai ehi ne domb kapu pia ring, mena kosiri ti riopa impa ingkai hinontarai yampai song pia ati heha syiu pa hindoro tawui pai, me ria hiera we rio pai ? ¹³. Me, ingkai sariutei mo, I paya tarai we mintoru, wo mirarising pitarai ro kosiri we riopai ro pia ati heha syiu we hindo wapa hioru. ¹⁴. Topeampa, Allah ro rora we hanetatuata penawa parari roma anti tui pa hioru ing kosiri rio pa.”Houra Hinontarai we Song Piwe Mahiwa( Luk. 17:3 ) ¹⁵. “Impa nemetapai rioaho piwa, rua wanyawa we sona mahiwapa, roau kong ro mantauni pa. impa tei rioaho au mo, pia wariu nemeta patio. ¹⁶. Metei rioa ho au wamo, ru kuo hintarai kosiri ete koiru muna hing kontau imbaromi ro hisau pami pa ma kuira ete botoru hintato, piwe humpaya pa hindoa ho.¹⁷. Me tei riahoakong taraho hiowa, puya yampa we weyampa hioru. Me tei riaho hiowa kong taraho weampa hio wamo, wihieng ingkai hawaweri roe ha hioru.¹⁸. Yau ipaya we mahinewe mintopa wo pipanekai kure ro nunei wawong pa ikai kareba ro rorayahei. Me pipa nehai hue paro nuneipa ingkai tahepara ro rorayahei. ¹⁹. “Ipaya taweri muna, Yau ipaya wemintoru hinontarai koiru ro romingtoru hune tato kosiri ro nunei ho piwe hurewarapa, piampa wo ingkai taweri wurape I-yai ro rorayahe. ²⁰. wo, ronuwe humbe koiru ete himbe toru hindoro hintato ro hanou-Pa, mo Yau iroro kong hiopa. Sosiau Parari We Himpariri Hinontarai²¹. Interi, Petrusi rima we Yesusi me sautang, “Mamarang pa au, ro to neha nemo ingkai ipariri noun eta we ria ho wa ? raho boitu ? “ ²². Yesus tito weiya “Yau ipaya weau we boitu wa, wo we ipaya pe pia itu raho boitu pa.²³. Tope ama to, mananu rora yahei we sosiau parari mananu raja we satato pi ko newoming pahioru. ²⁴. Interi, tei haneatora piampa mo, ehi kio pieha sona pa wureiya. ²⁵. Wo ingkai biata wa paina, me ne mananu pai samihei himbowei, newawing kong neromapahio kuira, kong pitau we nempa, kong wiwai we ingkai sona pa.²⁶. Interi, womingpai mihoi aebu me hiomi ne baba hih opai me sainti, “Auharauwo ingkai ibaita kuira we aumantu rahi.” ²⁷. Interi, Baba hihopai haneho newoming pai, pika reiya, kong song kahio peha wei munawa ro wiwai we biaita wapa.²⁸. Mena interi, woming yampai mitiari mo tito kong woming pehi wihiei mo seng ko hawaweri peha tato, mo dinaripe, pia ring impaina tipuri me kinota woming pai, me tito sainto, “Buaita nou hawaweri pa taweri ro we ko kong Yaupa”. ²⁹. Impaina, woming pai suang me sewara wei sainto, Auharau we yau wo yau ingkai ibaita kuira we au mantu.³⁰. Me imba, riahowa me sawantuba neta pai to manu wangka pai ya wiakeo biaita piwe kio pa kainteri. ³¹. Interi woming eha pahioro hintaraho pirawaupa, hisane hoi me hindama himpaya we hine babahi hiopai tutu piwe tawa ha wau.³². Impaina, baba hihiopai hihau woming retenang me tito wei sainto, “Mintoru woming we murawa. Yau wewara kong yau paina. ³³. Auwo hanemu ho neme ta woming peha hio wae, parariape jau tato pia yangyawa we hanouho aupawae ?³⁴. To peampa, baba hihio pai kihiou kea, impa kio wu we himamuna pa hiorua, impa irteri biaita pitau we kiowau wu baba hihio waweyai. ³⁵. I-Yai ro roro ingkai sona pitau yampa wu rau mantupa, me sonane hanemu ho nemeta pa hioru ru hanemu wairarong pe”

Chapter 19

Sosiau Parari We Wiwu Waruhi Wawini ¹Interi Yesusi piwe piyayapa kairope rane, Ria ro Galilea mo ria hope rahara Yudea, ro so mare Yordan. ²Me, hintarai pitau bai hindakontei, me sona hioru himpanang ro rawane.³Hinontarai Farisi peha hindawu Yesusi ma hirautang kangkoanei hirainto," impaina mahi to pena e hinontarai mawang ingkai song wawing wiutipai tiweri ro piwe hane tatuata pae?" ⁴Impa, Yesusi ria me sainto: minasiwaia wae we nyari hinontarai ro pampong nyang, nyari huru mawang kong mawing,⁵Me soyaho," sainto, mawang pau rua waruhi tama mui kong hinamui me we kosisri kong wawimui, me ingkai mumbe kosiri? ⁶Impa huru humbe koiruwa, wo hunetarai kosiri impaina pipanehai Allah nyari pa, hinontara tande rarona kumtatera pe."⁷Hinatato we Yesusi,"Menaneno musai sewara sona warung we himbui kamana we sasawa wawini wau ne? ⁸Yesus tito we hioru sainto," hanemu rarong pai wo kirarihi paina Musai samiha mintoru mintarong wawing minambu pa hintaweri. me pampong pawo tora wau wa ⁹Impa, Ipaya we mintoru, mateiti sasawa wawipa, to we hironraweing wawu, ingkai teri ria wiu wawing pehi muna, yampa wo newe mahi hawa.¹⁰Ne woming hirautang wei-ya, "to yampa mo mawang kong wawing humbe kosiwa /humbu huruwa." ¹¹Mena, Yesus tito we hioru,' hinontarai taurane imbe hindu piwe ipaya ne kuirawa, to we hirariu we mahi pea hio peno. ¹²Impaina, hasire hinr wawu pa hai ro wemahi wopa wo hinani sawinipa topenanto paina, kong hasire hirong nyinyayang hisane ai wawina pa paina to mananu rora. Mateiti sariu piranepa, ingkai sariuta."Yesusi Kong Romawa Antitui Pa Hioru¹³Interi, romawa antitui botone ha hingko hio wurei-ma imbaromi saka wawu hioru eo waam-pa wu roma pa hioru me kiruna we hioru: Mena, ne woming pa hintatowe hinon tarai yampa hioru. ¹⁴Impa, Yesus tito mesainto,'Minampila roma pahioru hinda wu yauma, minandeho minanduwawe hiope minampika hiowu Yau-Ma wo roma rawai hioru hine mananu Rora yaheipa: ¹⁵Tarainto Yesusi wara wawu roma masaupa ro warang-pa, ria waruhi yampa muna.Tope Nehane MO Tarariuta Weweihiempane¹⁶Interi ehi ria wo Yesusi ma sautang me sainto.' We sanyau-pa awen, piwe mahipa nahai yona waromi yaiuta wewihieng pahen?" ¹⁷Inte,Yesusi tito we hinontarai yampai muna mesainto," pipa nehai mintarauta tutu wewihieng pane? kosiri ti hinaipa. MEena tei minasua to wewihieng, mintarong parari anyau pa."¹⁸Hinontari yampai sautang we Yesus muna," anyau pa nehan?' Yesusi riia," Remuho mumuna pe, remuha kuonta ehi newawing paipr, remuho munanapipe, remuho puya pampinong pipe ¹⁹hanemuho tamamui kong hinamui, kong hanemu ho hinontarai peha hioro parai ape hanu waweriu pa."²⁰Aimiomang yampai sautang wurei-ya muna,'Pitau pia yonato, pipa nehai yona wamipa ²¹Yesusi tito wei muna," tei hanembe muhi mora,rua me wuuawa pitau we nemu pai. Interi wona we wehine pieha wawahaipa hioru, me ingkai wariu pinemu rope rora yahei me ruma rua kon-yau" ²²Interi roma waoru yampai taraho pitau yampai mo , ria ro hanerarong we huntuina wo nepi madu pehi paina.²³Topeampa, Yesusi Tito we ne woming pa hioru sainto,; Yai ipaya wemahine we mintoru, hasieung we ne papau wo ingkai huato mananu rora yahei wa. ²⁴Ipaya taweri muna,Yau ipaya au pa wo piboki wepe unta kapukosiri anti hiua ro kambirei piwe hiren tai wa wara pai pe, me hasieung we hinontarai we ne pi pa au huato mananu Allah."²⁵Tarinto ne woming pa hintaraho tato rawau, hisane huntuina, me hintato," to yampa mo, matei sariu we wihieng pa pa? ²⁶Yesusi rero hioru, me sainto," roro hinontarai mo pirane hisane kaena (mustahi) meno Allah piampa topena." ²⁷Interi, Petrusi tito weimuna sainto," remua antoru woanam pika pitau peito me ananda konta-au. Impaina pipa nehai antarariuta kontau ne?"²⁸Impa yesu tito we hioru me sainto," Yau yan yawa we maho taraine we mintoru, wo minanda konYau ronuwe waworu, ingkai Roma hinontarai mihoiro rahora manuna baba-Yai, Mintoru tato ingkai mina mahoi ro haura heha koiru rahira we ingkai hihiria haura heha koiru ro panindura Isarel.²⁹Me, matei ti wiwura manu, neta mawang , neta wawing, tamani, hinani, nero mawa, ete nero ,ipai ro hanau-pa ingkai sariuta pia haura we koiru me ingkai sawuta wewihieng. ³⁰Mena ninewo, pitau pehi himpapong inkai hisutopui, me we pipuipai ingkai pimping."

Chapter 20

Sosiau wu wehimarwa Romi anggur ¹Tutu, mananu rora iwo parariepa weneromi we wiarama kakepang ria hyerai we himariwa hindupi ro neromi Anggur pai. ²Interi piana hine tato kuirato we haweri dinar kositi ingkai sembaita we hioru ro ha korisi. interi samiha hioruto neromi pai.³Kong saraka amberioa botoru mo ria reaho hioru mo hasire hinda hiroha to ro nuwe marawi mariwa kikuira pewane. ⁴Interi tito we hioru me sainto, "Minturu wo minanda to romi waneia kong pinahae mahi kahirawa weyona we mintoru wane. kong interi hirenda to romi waneia.⁵Nariamu ro saraka ambe riao wonang tiong pioa siumo ria, nariamuna ra sontope towau. ⁶kong ro saraka ambe rioa haura heha kosiri. Ria sahiru hioru hirontopeampa impamora titowe hioru me sainto, "pinahai manaroha manirona ro hatantenang raneine ? ⁷Hintato wei mehiranto, "ananda mena ehi song mariwa peha we antoru waiwi we neromi pai tito we hioru me sainto," mintoru tato mananda to nou romi waneia."⁸Wo pai ri tei rowi, weneromipai tito we ne woming we sawani rio retantewan romi pai me sainto, "Huhua we himariwa ro romi wane hioru ma buia we hioru ro werepa pai raintaho we retenang pai. ⁹We hisua ro saraka ambe rioa houra hehe korisi pa hioru mindama ehi kio dimar kosiri. ¹⁰we himariwa pampong wau hioru hirombato ingkai hire hirariuta hane apongpa mena hioru tatoma ehi sariuta, dinar kosiri tato.¹¹hingko hine hawaweri dinar kaikoisaiwau hintatowe weneromi pai. ¹²Hintato me hirainto," hinontarai we himariwa pipuine hioru wo himariwa pipui me wong hioru hine parari antoru yampamo, hirong tato we weneromi pai.¹³Mena weneromi pai tito we hioru ehi me sainto, "Maneta Yau wo yong harata weauwa. tutu piana minangkutu kong yau to hinontarai kosiri mo dinar kosiri? ¹⁴Kuo nemunei me ruanto, wo yau hanouwe tei ibaita we ria pipuinei pararia pe mintoru.¹⁵Impaena Yau wo yonawea we hinontarai we hanou wihyeng hioru ? Ete remu maraha yau wae tutu yong wiheng paina? ¹⁶Impaena werepapai ingkai pimpong me wepimpong pai ingkai pipuiYesus tito naria ro ne kairimpa (Mrk.10:32-34; Luk. 18:31-34)¹⁷Yesusi tei riato Yerusalem, kio neta haura hehe koiru pa hioru, me hio tatera hioru. Rorayangrorang, tito we hioru me sainto, ¹⁸"Minandea, tei tanda to Yerusalem kong Romawa hinontarai ingkai hironei wu babaiho manumarang kong babaiho mananu Agama. himuni ingkai kiria. ¹⁹interi hironei we hinontarai wepau peha hioru me hintatiparei, hindoati kong hironeia hiawa ro aitaba kong hawa botorupai, ingkai tiwaha waruhua kairiampa".Wawing Wesewara weneromawa pahioru (Mrk. 10:35-45)²⁰Interi, Zebediusi wawini kong neromawa hindawu yesusi ma kong hintuang me hirewara we Yesusi. ²¹Kong, Yesusi tito wei meainto, "Pinahae masane we pa ?" wawing yaupei tito me sainto, "wamiha nou romawa kuirune huru imbaro humahoi kontau ro nemu mananupa, hura ehi nero so watang kong huru ehi nero so kaning.²²Mena Yesusi titome sainto, "Minasiwiai piwe mina rewara wau wa. Tarai ? We tutu minarung ro mare mamarang we yunung ninei rahie. hintato we Yesusi mehiranto,"Antarumi rahi." ²³Yesusi tito we hioru mesainto,"tarai ingkai minarumi mena tamahoi ro sowatang eta so kaning romau mo yau yona pawa, me iwo ingkai Allahi ti ingkai retatoata yampa parariape piana retitoata waneto. ²⁴Interi neta bohaura eha pahioru hintaraho, impamora hisuaho mambenataiwau huru.²⁵Mena Yesusi hihau hioru we tito me sainto,"Manandetawana to tutu pandura mananu ro nunei eha hioruwa piana hindu hioruto, kong hinontarai babaiho wau hioru piana hirong rawauto. ²⁶Wetope rawau mo minandeho ro mintorupe, tutu mateiti tei bibapa, mo anti miriwa rewari mintoru pa. ²⁷kong mateiti tei pimpong ro mintoru pamo, I wo song parariape woming watang wahai, ²⁸parariape Romawa, hinontarai werima teisonanuhara. kong song ne haseng pa sembawori himontarai we pauKoiru We humpiputa Humpanang (Mrk. 10:46-52; Luk. 18:35-45)²⁹Kong interi hinda waruhua Yerikho, hinontarai we pau hirurapai, ³⁰Kong hinontarai we hundepipupe humbe koiru humahoi ro rayang wawei harawa, huntara tuwara we Yesusi ria kutua, pamora husahua, me hurainto,"Mamarang pau, Romawa Daud, hanemuho uru ? ³¹hinontarai we hempau hisua weta huru imbaromi aihihi huru, mena interi hundaupuiwau baba mehusahau "mamarang pau Roma Daud," Hanemuho uru."³²Interi Yesusi saho weta me hihau huru mesainto, "Pinahae murainto Yone we murupa ? ³³Huntato we Yesusi me hurainto, "Mamarang pa awene huruwo urainto undekami huepara." ³⁴Yesusi henarorang pai hiutoura me hanejo huru impamora tito we huru kong supi hunde kamipa nayampaito hundekamipa kaha hunderoro pariape topa, me hunda ko Yesusi.

Chapter 21

¹Yesusi kiong netapa hiouru hinda tei hingkikeu we Yerusalem Robetfage, no bongkori Zaitun, Yesusi samiha Ne netape humbe koiru ²Tito wehuru toperanw,"Mundato pandu we ro munderoroangwane kong ingkai mundeho keledai pehi hiawa me nero mawapai soha kontei. musepa waipa me mungko huru wu yau ma. ³Me, ehi tei tito tatopeha we murumo, murainto mamrang wanei hanewe; Impaena ingkai sonama.''⁴Rane toperawau imbaromi parariape we hikamana ro werang mamarang woming babapa hioru: ⁵" Mumpaya we wawing sion,"minandea mananu babawenei tei riawu auwa nindung hanerarong , kong sauta ro keledai pehi, ro keledai we biba waoru yampei, ro romawa keledai we minba.⁶Yesusi netapa hiuru horompararia ⁷Hungko keledai hinang pai kong neromawapai, kong hurong hine hasung pa wata ro keledai pai karu puyang mieri Yesusi sautara heiho ro keledai pai. ⁸Hinontarai we himpau pa hoiru hinta bayata hasung hinempa ro rayang pai, kong eha hioru wo hinte kakutu. ai tuwa me hingka kena ro rayang⁹Hinongtari himpau hinda konta ro wapong mo Interi Yesusi. We hiruparei wau hioru hisahau,"Awenanto mambri ro romawa Daud! "Weweihyempa tei wiawu auma ro hinosanong we mamarang" Amenanto au rou rahora wetaria mantaung! ¹⁰INteri Yesusi ria hiua to Yerusalem, Bendari Yerusalem waweiriotu hirauntang," matei na? ¹¹Kong hinontarai we himpau hinotato me hirainto,"Iwo woming Baba Yesus, Riarope Nasaret ro Galilea."Yesusi Piriri Manu Mamarang¹²Interi Yesus hiua to manu mamarang kong sasawa hinontarai we himbowa pi kong hira wayang pi rp manu mamarang , interi Biari baberi pata wehirawayang roro kong we hirendiwang hawa weri kong we hirentawang andawa mandug . ¹³Interi tito we hioru mesainto," piana himbui kamanato," NOU manuhneiwo ingkai hirapoi we pe manu we tang karuna roroitina; mena mina ronei we piwemahiwa ¹⁴Kong hinontarai we hinde pipa kong we himpaya hindawureito manu mamarang mora song hioru hinpanang¹⁵Mena mamanu agama kong woming baba we hindaro ro manu mamarang hinde we sona torawau kong hintaro romawa. we shisahau ro manu mamarang me hirainto,"Auto mambri ro romawa Daud,"Impaena hingkahiou. ¹⁶Impamora hirautang Yesusi Me hirainto." taramuho piwe roma him paya neye. kong Ysusu tio we hioru me sainto," wawo minantaraho kong minaratora war, Ro romawa we momi kong romaw we baba wehirung huhu au wo piana wong rarung mamarang we mantau au? ¹⁷Interi Yesus ria waruhu hioro to bendari Berania kong sena rorawene.Yesus Sanyawa Nemambri Imam¹⁸Ro wiarama Yesusi Tiweri bendari wane mena wieiwang. ¹⁹kong reho ai ara soha ro rayang wawei harawa ria wureia mena reho tito we ai pai mw sainto," we bong wato rohanei kea raintaho woroi!" harawaweito ai ara yampi miaha²⁰Neta pa hoiru hindeho torawau pa mora hinda hiroha hisane hahera hioru kong hirautang, waweri hioru" Topenehanemo Ai ara pai miaha pa? ²¹Kong Yesusi tito we hioru mesainto," itato tao tareinei we mintoru,"Eha au tei hanemu kankuna me hanemu kikoiruwa, mo ingkai piwe remuho we aiara perirane ingkai ro raweina naria muna, tutu tei tuto we tawui pehi me guaninto tupating waruhi rohara anei me me guoha ro wondaurau." ingkai pararia. ²²Kong pinanhae minanewara ro mendekarunapa minasane kangkuna kei wo ingkai minarariuta."Babai Ho Ro Yahudi Hisane KIkoiru No Yesusi Nemambri wau²³Interi Yesusi HIuato manu mamarang manu agama kong paituang hinontarai Yahudi pa hioru hinda wurei ma mo mihio sanya kong sautang Ro mambi mateiti wong piwe torane? ²⁴kong mateiti song mambri wetorawa au we aupa?²⁵Rampenehine mambri we Yohanes sona hinontaraipa himintourapa? Raro roea ete raro hinontarie? kong hintatoa ro hioru mamehari, hirainto," tei taraintp ra ro rona" ingkai sainto menaneno, minandoa ho Yohanes wane? ²⁶Mena, tei tarainto," ra ro hinontarai," tamatai hinontarai we pau piana hindoa ho Yohanes we woming baba. ²⁷Interi hintato we Yesusi," ana siwiaiwa" kong Yesusi tito me sainto," tope ampamo Yau tato ingkai ipaya we mintoruwa ro mambri pinahae yong pitay we raneipa."Sosiau We Romawa Koiru²⁸"Mena pinahae hanemu titoataoa? hinontarai pehi ne-romawa mawang pe koru ruawu we babapai tito me sainto," romawa pa au, rua muriwa rohanei ro romi angguri wanei ²⁹Tito we tamani me saito," Yo ingkai ira," mena interi ria rohawa. ³⁰Interia tamani ria naria muna wu huru we moma pai tito tope toau we huru wemomanei, mena wemomanei titowe tamani ne sainto," kararapi" mena hane bari rui wapa mora interi ria toromi wanei a³¹Rohurumo mateiti song parari piwe tamani kimana waupa? hirainto"huru we mioma pai" Yesus tito we hioru mesainto," itato tarai we mintoru wo wehinda hinduri kui hiwa weri kong wehi mamota ingkai hire hisua waruhu minturo to mananu baba roh Allai ³²Tutu Yohanes ria wwu hintoruma ro rayang we mahi mena minandoa hoiwa, me wehindoahoi pehireno, weinduri kikui bawaweri kong wehimamota. Kong minadeho rawau mena minandia howaSosiau we, weweneromi Kong webiaikutu romi Angguri³³Minantara maho sisiau pehoma. wewe ne ronipehi sanang romi anggturi, kong song warung sapai wisorei. KOng kirai wonyai sengkua angguri kong nyari sorang. Interi sonei eha himbaitei me ria waruhua to rahora we wori. ³⁴Marepi ro romipai ria kea tei hingkou pena weneromipia samiha newoming pa hioru wu we hindoro himariwa rori wau hioru hingko bongwau.³⁵Interi wehindoro hirong romipa hioru hintapu weneromipai newoming pa ehi me himuni me eha pahioruwo hiso hioru ro eiwe maitui. ³⁶Wenero mipai samiha ne woming peha hioru naria muna himpau raweing wehimpampong hioru mena wehindo romi pahioru, hirong hioru topeampa naria muna. ³⁷Impora we neromi pai semiha, nero romawapai wu hiorua, tito mesainto,''mgkai hindoaha nou romawa nei.³⁸Mena, we hindoro romipahioru hintato wawe ria we hioru me hirainto,''Anti ingkai riwang tamanipa, impaena minandama tamuni tangko pi we nengwane. ³⁹Interi hintapu romawawei tamani neromipai, hisowei towandi waruhi romi angguri pai kong himuni.⁴⁰Impamora, wewe neromipai mantau rima, mahai ingkai sona we wewehindo ro neromipai? ⁴¹Hintatowei me hirarinto ''iwo ingkai rima miung wehimarawa kong hirompaninoma pi wau hioru kong. ingkai song neromipai we eha hioru muna. imbaromi weyampa hioru hire hingko bong wane we wene romi paia.⁴²Yesusi tito we hioru me sainto,''Impaena mimara tora wae ro weraung mamarang pi maitui we wehinari manu pa hioru hingka kiapa ingkai we pi maitui we piata nuhope boatine pirawau toperawau raro mamarang jahei imbaromi tandehoro tandekami. Mazmur 118:22-23⁴³Toperawau paena, I'tato we mintoru me yainto'' mananu we rorora ingkai hingkou waruhu mintoru-kong ingkai hirona we eha hioru yaupa hiorumo we hirong nanuha romipai kong hingko bongpa wa we nerompai. ⁴⁴Kong, mateiti hiu wu pimaitui raneia ingkai tibahu pa we muna-munai, kong mateiti pimaitui rane sasawi pa ingkai tibari.⁴⁵Interi mananu agama kong hinontarai we hindo aho Allai wawau hioru interi hisane bahu sosiau wawei, me hiranto Yesusi tito hope hioru. ⁴⁶Mena, interi hunuhahera tei hintapu Yesus, mena himatai wepe hinontarai we pau tutu hinontarai wepau wau hirainto Yesusi wo woming baba tina.

Chapter 22

Sosiau we Hinontarai we Hisahau Hioruta Roi Wewawu ¹. Yesus tito naria we hioru, ro sosiau pehi mesainto, ². Mananu ro rora iwo parariape babahio we riu mananu we tei song roi we wawu – we neromawa ppau. ³. Kong samiha ne woming pahioru hinda hisabau hinontarai wu roi wawu wawei a, mena hindama wa.⁴. Impamora babaihopai samiha nari newoming peha hioru naria muna me tito wehioru, “Minampaya wehioru minarainto, minandea, yau piana yong roweang peia sura neto. Pinahai tei minarang munampa, lembu mawangkong piaung we himbaba pitau peiti piana himuni himparei ma sura neto, minandama minandato roi wawuneima.⁵. Mena, hindoa howa me hindawaru hua, ehi riato romiwaneia, ehinaria riato mariwa nengwane, ⁶. Kong eha wau hioruwo hintapu babaiho wawei ne woming moru. ⁷. Impamora mananu baba wawei kihiou, impamora samirha ne pimamuna pa hioru himung hinontarai we himung babaihopai newoming pa hioru kong himpare ine bendari pai.⁸. Interi titowe newoming pa hioru mesainto, “roi wawu pei piana tei sara neto, mena hinontarai we ikamang we hioru pe hindawa. ⁹. Impaina mandato raying wanea kong mampaya hinontarai we pau we manda ariu hioru ro rayang mo minampaya we hioru to roi neima. ¹⁰. Impamora, babaihopai new woming pa hioru hirong pararia. Hinda Hinduri kui hinontarai we himbi hebiyeng ko we himarawa. Impaena manu roiwawei ria sihang.¹¹. Mena interi babaihowawei rima hiua wu roi wawei ma tei reho nemarandang werima wawei reho hinontarai pehi rorawane, we hisung hasung hawa ro manu roi pai. ¹². Tito we hinontarai yampei me sainto, “Maneta toperehane kainteri ruma hirato rane mane me husung hasung roi peha wa ? kong hinontarai yampei aihirei.¹³. Interi babaihopai titowe newoming pa hioru me sainto, “Minangkare warangpa kong aempa, kong minasowei to weberarong we ro wondi wanea. Rorawane ingkai wioria rirora. ¹⁴. Tutu, mandupehi tasahawi, mena ingkai wewe tariri hioru wau hioru wo himpauwa”Babaiho ro Yerusalem tei Hisane wau Yesusi¹⁵. Interi hinontarai we hindoa ho Yesusi wapa hioru hinda himpandu hioru imbaromi hintato wau Yesusi ro piwe himpayawau. ¹⁶. Kong hiramiha netapa hioru wu Yesusia, hingko himontarai Herodian. Hintato me hiranto, “We wanyau pa au andehoto auwo hanemurarong pai mihi kong Guanyau Allai nerayampa ro we mahi tato. Auwo mutaiwe ehiwa tutu auwo remuho hinontaraiwa. ¹⁷. Tei toperawau mora, tuto tatoata wehanemu toata weantoro. Renemo anambai hawaweri ne taraiwe Kaisarie ete imbae ?”¹⁸. Mena Yesusi rebahu hisane rarong we marawawauto impaina tito mesainto “Pinahai sonane tei minasane wau yaune, hinontarai we minanu aho Allaiwa nemintoru ? ¹⁹. “Minaranyawa we Yau Hawaweri we Minarebai Pajaki Pai ” impamora hintuwa hawaweri dinar pehi wureia.²⁰. Kong, interi titowe hioru sainto, “Matei rekami we wataro hawaweri ranei?” ²¹. Hintato we Yesusi, mehiranto “Kaisari” Interi Yesusi tito we hioru me sainto, “ Toperaumo, Mimbai wurape Kaisari pinahai kaisari nempa, Kong wewe Allai nempa Minarona wu Allaia “ ²². Hintara tuwa Yesusi tito torawau pamora hiroha hisane hahera hioru, me interi hindawaru Yesusi. Hinontarai Saduki Wehisnewau Yesusi²³. Ro haraweito hinontarai Saduki pa hioru, wehintato me hirainto tongkaria mo tantawaha, hindawu Yesusi ma hirautanei. ²⁴. Hirainto, “Wewanyaupa awene Musai tito topeno tei hinontarai mawang pehi Kiria mo ne romawa mawang pehiwa, mo mawang we kiriampai netapei witnari wawing kabong pai imbaromi sawing riwang neta we kiriampai.²⁵. Impaena ranemo anembe itu. We bibapai, wiwa me kirianto neromawa pehi wami me wawim pai wu netapai nariamuna. ²⁶. Topeampe huru koiru pai, botorupai, rointaho boitupai. ²⁷. Topeampa wawimpa hioru hingkaria tato. ²⁸. Ro hawe hintawa wane, wawing rawawei ingkai matei ti neipa ? tutu himbu kuirei”²⁹. Mena Yesusi titowe hioru me sainto “ Minando reto “ Minasiwiai weraung mamarangnei kong Allai ne mambrine wato. ³⁰. Tutu, hawe hintawa waruhi kairiang wane, mo disiwiai ho himbu hioru towane wato, tuntu himparari Manatau ro rora.³¹. Mena wehingkaria me hintawaha, minaratora wae ro piye Allai titoa we mintorupa. ³². Yau wenanto Allai Abraham, Allai Ishaki, Allai Yakup ? I’wo Allai we kirianawa, I’wo Allai we wihyeng tina. ³³. Hinontarai we himpau hinontarai torawau pamora hiroha hisane hahera hioru tutu wewe sanyawa wau. Kamang Nehanti ria Raweinapa³⁴. Hinontarai wehindoaho Allai wawa hioru hintaraho Yesusi sonara hinontarai sadukipa hioru Aihihi hioru, me hinda hiroha kuira. ³⁵. Interi hioru ehi hinontarai Mananu Agama, sautang taweri naria muna me sainto, ³⁶. Wewanyau pa awena, tato kamang nehanti tiriai raweina kamang ehaneto Kamang nehanti tiriai raweina kamang ehaneto kanang we Musai kiokong Allaipa ?³⁷. Kong interi Yesusi tito me sainto, “Mintoruwo minasaneho Allai ro minasanewau rarong pa, kong rom inane haseng pa, kong we misane tatuata ro minandyukerang pa. ³⁸. Raneimo, kanan baba peina kong we retenang peina.³⁹. Me we koiru peino, wakeito pirari kosiri wawei riotu topeno, “Mintorowo minasaneho hinontarai parariape minasaneho minane tarai minanembaupa” ⁴⁰. Ro tato kanang woiru rane, tato kanang ehawau wo wata ti kanang koiru rane huru kong weraung ro woming baba pa hioru.Autang we Mesiasi⁴¹. Interi ranemo hinontarai we hindoaho Allai wawau hiora, hingkikuira, Yesusi sautang we hioru, ⁴². “Minasane tatuata topeno, Mateiti Kristusi ? Interi matei Ne Romawa yampei ?Hintato wei me hirainto, “Romawa Daud”.⁴³. Tito we hioru me sainto, “Topeampa menaneno, Daud ruainunung, Hiaweiwe, “Babaiho” me sainto, ⁴⁴. Mamurang tito nou babaiho pau, “Muhoiro warau Sowatang, Kea-o Yong Nemu we Hanengka hiou hioru wane hindama hintuang ro oemwawa Wau ? Mazmur 110:1⁴⁵. Tei Daudti hihau Kristus parariape” Babaiho” heromaneye ? ⁴⁶. Hioru ehi ria tito waweri tatopeha mana weiwa kong, harawaweito eha himbe mambiri we hirauntan Nein aria munawa.

Chapter 23

¹Interi, Yesusi tito we hinontarai kong ne netapahioru, ²Mananu agama kong hinontarai we hindoa ho werau mamarang nei wawau hioru himahoi ro Musai pata we mihoi roroipai.³Toperawau pamora, pitaubai, wehimpaya we au, wompararia kong rentitoata. Mena ingkai remuho wong parari piwe hironapape, tutu hintatoa me hiromparariawa.⁴Hingkare kepang pi we mamba kong hirona wata ro himontaraipeha himbatadara. Mena ingkai, mantau hiorumo hingkararapi hiromberi wemambawau ro himbara kea waupe. Hirompitau rawau imbaromi hindeo.⁵Hioruwa hirong torawau himbaromi hea hindeo hioru tutu piwe hironawau mo hirapanding hioru. Hirong wai wau tambaing ro hasung we hisasuna wau me hirong maranding hasung baba we hiresomia wau.⁶Hioruwo himararising nuwe ro koyasi we hirampi kuira roro wu Allai ro manu mamarang.⁷Hirong tato we pibokiwau ro hinonde we pau, kong hisa hau hioru we wehiranyau romawa.⁸Mena, minandeho hisahau mintoruwe we hiranyau pe tei minane we sanyaupa kosiri mo kong mintoru mo minambe mambenetai.⁹Menandeho minasahau mateimunampe we minantamamiwa I’wo anti rio rora.¹⁰Minandeho hisahau mintoruwe babaihope tutu, ninane babaihope kosiri I’wo kristusi.¹¹Mena, webiba ro mintoru peino, wetei wewoming we mintoru pai.¹²Mateiti sainto tiriapa mo ingkai tiwawa me mateiti nindu netaraipa mo ingkai tiriai.¹³Marawa we mintoru, mananu agama kong hinontarai we we hindoaho Romawa hinontarai paiwa kong hinontarai hinuaho Allaiwa ! Mintoru minasuhi aturarei baba rorora tutu minasua roroiwa tato kong mintoru tatomo minaramiha wetei hisau pahioru hisuawa.¹⁴Marawa we mintoru, mananu baba agama kong hinontarai we hindoaho Allaiwa, kong hinontarai we minanuaho Allaiwa ! Mintoruwa minasu wu manu wawing kabong me minangko hine pi me minande karuna woroi we hioru. Impaena mintoruwo ingkai minarariu airaroa we mambabati.¹⁵Marawa we mintoru, mananu baba agama kong hinontaraiwe minandoaho Allaiwa kong hinontarai hinuaho Allai wa, minarari rawanang kong wuwa me minangko hinontarai ma hiua minane agama wawei tei hiua kong mintoru mo minarona ingkai weromawa naraka, we koiru kawaru waruhu mintoru.¹⁶Marawa we mintoru, we minambe babaiho mena minande kabe, we minantatome, “Mateiti piora ro wahang manu mamarang, rawauwo ra ariu we manu mamarang, rawauwo ra ariu we mahipehawa. Mena mateiti piora ro wahang Emas manu mamarang, I wo piwe piori roro yampa karehi.¹⁷Mintoru, we minantata kong minande kabe ! nehai babapa, Emas ete manu mamarang waweie ?¹⁸Kong, “Matei piora ro pata wero manu mamarang tampora we torawau ra ariu wemahi ha wa, me matei ti piora wu piwe sona sesomiha ro pata yampai mo mantau kire kepang ne papora yampa.¹⁹Mintoru we minade kabe, nehai babapa, piwe wesomiha pa ete pata wesomiha pa ie ?²⁰Tei toperawaumo matei piora ro pata ro manu mamarang, mo piora ro pata pai tapu piwe waro pata pai.²¹Kong mateiti piora ro manu mamarang, mo piora ro manu mamarang pai tapu rioro manu mamarang pai rarong.²²Kong mateiti piora ro rora, piora ro Allai ne Khayasi, kong piora we wemihoi roroipa.²³Marawa we mintori, mananubaba agama kong hinontarai we minadoa hoiwa kong we minanua hoi wa ! minarong pihaura we Allai ro selasi, adas manis, kon jintan mena minarong raweina piwe mambara weina Musai kanang, we sopeno wemahi, tasaneho hinontarai, kong werane ai minaronapa, kong minasene ka ehawauwa.²⁴Mintoruwo, babaiho we minande kabe minarena, weminariri aimaning kong minantoang rusa pehi.²⁵Marawa wemintoru, mananu baba agama kong hinontarai we minadoahoiwa kong wewe minanu hoiwa ! tutu, mintoruwo kong paruahi kune wondi wau. Me rarong waweiwo sunung tutu piwe minarapaua kong piwe minarong amuna.²⁶Mintoru, hinongtarai we minandoaho tatowa me minande pipu, minandoi papi nyopi kaini kong paruahi rarongpa kainteri wondipai ingkai mantau kiaha kei.²⁷Marawa we mintoru, mananu agama kong hinontarai weminandoa hoiwa kong we minanu ahoiwa ! tutu mintoruwo minanparari aisata we hisimari biuha, ro wondi tandehoi mo himai, me rarong wawei wo sonung tutu wekaria nehima kong kai marawa. ²⁸Topeampa mintoru tato, rowondi ro hinontaraiwau mintorumo minasanai mena minasane rarong waumo minamara kong minanmahiwa.²⁹Marawa wemintoru, mananu agama kong hinontarai we minando aho tatowa, we minanua hoiwa ! tutu, minambaung aisata woming baba kong minasima hanai, me minantato.³⁰Minarainto, “Parari anambiheng ro pampong yampa kong anene paituang pampong paa hiorumo, ingkai anangkotawa ro hine riapa.³¹Toperau mintoru minampaya kamana we minane tarai minane tutu mintoruwo ranawa ro paituang we piana himung Allai newoming pa hioru.³²Impaina, womparari aitatoa ro wworiai pa hioru.³³Mintorowo hyahang ro tawai, ro aiwawing tawai impaena topenehane mo ingkai minantapira waruhi aunang babawanei ?³⁴Tei toperaumo minandeho, wau Yau jamiha woming, hinuntarai we hisane wayang, kong mananu agama hindawu mintoru mantupa.Himbe botonehawo piana minamung hioru hisawa ro aitaba, hea hioruwo minandoa hioru ro manu mamarang, kong minaninya ang hioru ro bendari peha to benadari peha wihei.³⁵Imbaromi ria roh hinontarai we himahipa hioru we tawowu hararu nunei wawong ingkai radu mintoru mantu, rope ria Habel hinontarai we mihi, Raintaho Zakharia romawa berekhya we mimanuni ro manu mamarang kong patara hunurabuyang.³⁶Tarai kahira peno itatoa we mintoru rane; tutu pitauwe rawau ingkai rama wepehyahang waworu.Mamba we wia wu Yerusalem³⁷Oh Yerusalem, Yerusalem we mung woming baba kong huo hioru ro piwe maitui ro yamiha hioru wua mantu. Hanou sara we yainto irama iruri panduinemu romawa pahioru parariape mangkuei wawing wewara wiso neromawa pa hioru ro warawawa, menaminangkararapi.³⁸Minandea, manuhepe tura mananopi.³⁹Tutu, Yau ipaya we au me yainto ranemo, mintoru ingkai minandeho Yauwa keio minantato me minarainto, “Wewihengpa tei wia wu We hindama ro Piami hanongpa”.

Chapter 24Yesus Tito Hyahan Hope WaneiManu Mamarang Ingkai Mirubataara Wemuna-munai

¹. Yesusi miti ro Manu Mamarang pai interi ria ro nenata pahioru himdama hiramyawa Manu Mamarang we Yesusi². Interi sautang we hioru, mesainto," Minasi wiai wae tutu minandeho pirane wae? Yau i tato we mahine we mintoru tutu piwemaitui wroro manu rane ingkai Ehi soa tia ro Ehi wa, ro manuhe we wiata ke woria woria wanei Retenang Tasuira Ro Nunei³. Interi Yesusi mihio ro tawui hong Zaitun,neta pa hiba wureima hintato wei kong hirainto, " puya we antoru, hapanahanti pitau rawau ingkai ramane kong pinahai ingkai we kawang ro hawe tei Ruma wane pa kong ro hyahang hope waneipa?"⁴. Yesus tito we hyoru me sainto, "Minandeho tatoata sonane homontarai peha hirau weri mimtoru pe.⁵. Tutu hinoutarai peha hioru ingkai hindama hirapipiori hioru me hirainto, " Yauwo Kristusi, Kong Ingkai hirauia wei himontarai madu pehi.⁶. Inkai minantarohi ato mamuna kong ingkai tamung waweri tatoru. mimandeho tauta we torawau imbaromi minandeho minama taipe tutu wera wau wo ingkai topena⁷. Tutu kyahang nupeha ingkai taiwa hironh amuna hyahang ehaoahoru, kong ingkai mananu ronupeh hirong amuna we manunu peha hioru tata, kong ro nunei me mundibaba ingkai riu nunei tantenang⁸. Pitau mewerawau tandeho mo rawaum renetang kahira ro huhi we miung wawing we tei sawawing.⁹Interi hirong mintoru wu we hininyayang kong ingkai himung mintoru,konh ingkai hisane wihyeng mintoru wa ro nunei hiai tantenang tutu hanaou ne aena¹⁰Ro hawe topeampa madu pehi ingkai hindu tia roro, kong ingkai hisua tatuwa hioru kong kong hisane hung hioruwa.¹¹. Woming taraiwa wau hiou madupehi ingkai hindama hiray weri hinontarai maupehi.¹²Tutu, piwe mahi wawau auta to wawong tasenoho hinontarai wau ingkai wia tope wong a ingkai tasaneho hinontarai wa.¹³Mena, hinontarai we hindukepang anyau mamarang pahioruwo himahoi maritui keahyang puriane hope wane.¹⁴Kong weraung mamarang nimei ingkai himbubuei to nunei kiai tanteng hisahauwei to hyahang ro nunei hope mora INteri hawane rama pena. Hasyeung We Baba Kong Kristus we Iraihiahari¹⁵. "Impaena tei minandeho we riama tei mimuna wanei mo paraiape woming baba Daniel, soha ro nuwe mamarang, mowe minanrataorapa mintoruwo ingkai mina sane wayang ho.¹⁶Tutu wewe hindoru Yudea hirapai to tawui.¹⁷Mateiti riori manau mawuyang pa, reho wia ma kio pianehi muna ro manurarong waweipe.¹⁸Mateiti ria rioro romi wanepa, reho tiweria kio hasumpehi pe.¹⁹. Mena hasyaeung we wawing we saihoha kong we romawa sunung huhu ro hawe torawau.²⁰Minde karuna we Yesusi Imbaromi Hawe Torawaii huro haw parimang wa kong hawe tasomi rori waneiwa²¹. Tutu ingkai pararia baba ro hawrramawane, pariape wewe tandeho wa ronuneune raintaho ha rane, kong ingkai tawaha nariamunawa²². Kong harau tei tanang wa, mo wewihyengne ingkai tarariutawa. Mena, we Yesusi siri hiorupa hapa ingkai tanang²³Interi hinantarai pehi tei tito weau , me sainto,"Remua Kristusi anti rio rane,'ete' anti rio rawane, 'remuho, roa hope.²⁴Tutu, Kristusi wewe hiraihyahari kong woming we hirai hiahari ingkai tandeho hioru kong ingkai hirawia me ingkai hireno hiri-ri hioru pa.²⁵Minandeho. tioata, piana I'paya we mintoru to²⁶. Impaeng tei hintato we mintoru, me hiranto, "Minandea anti rio mapang rawanei,'Minandehi minandampe,ete, minandea,' anti rio mandarong pai mimandeho minandoa hope²⁷Tutu, so wanan ba wanei. to perau tati roma hinontarai pai tei rimapa.²⁸Ro nuw nuhai kangkong ro yampa andowa wawai pai pindura ropena.Romawa Himontaraipai Rima²⁹"Mararu, ro tasaseung yapa, woi pai ingkai barorang, kong hembaipai ingkai sambiwawa piori pa ingkai hura rora jahei towon kong Mambri rerora ingki rirora.Yesata 13: 10,-34:4³⁰Interi, kamang ro romawa hinongkarai ingkai tandehoi riaro mandipu kong panindura ro nunei wawong ingkai hiraidu. ingkai hindeho romwa hinontarai riama ro mandipu ro rora, ro mambri mamarang we baba³¹Kong, ingkai samiha manatau pa hiooru hindoi kong himbuya tabura we rotu hiang kong ingkai hinduri kuira pandura we siri hiru we nunei ne siosi boatine ro nunei hopehia sisu hopehi.³²Interi ninewo, wanyau tatuata sisiau ro ai ara we harawangpa panang kong weraung pai tei sihana, mo ingkai minande weroana marepi maring pei kikieuto.³³Toperawaau tato tei minandeho pitau rawaumo, ingkai minadeweroang romawa hinongtaraipai terima soha kikieu aturarei peito³⁴Teraikahira, Ipaya we mintoru tutu hyahang wawurunei minaingwa kwao pitau we I'payaei ranei rama tandeho.³⁵Rora jahei nunei wawong nei ingkai mirandeng , mena tati mamarang we ipayane ingkai marandeng wa."Ha' We Romawa Hinontarai pai Rima³⁶"Mena interi nehane aena, hinontarai pehi ro nunei wawong nei hiwiai hawanewa Manatau ro rora hioru tati hisiwiai wa, romawa hinontarai nei tatahiwiaiwa, wo I'yai mamarang meihari.³⁷Parariape we piana minontaraipai ro hyahang Nuh, topeampa ingkai romawa hinonntarai rimapa.³⁸Tutu parariape ha we rampapoha babpai we hirampi hiranunung himbu waweri hior, kea hawe Nuh hiua to gua babpai rarong³⁹Kong, hisiwiai wa kea mare poha babapai rima miung kuira hinontarai pa hioru. Toperawau tato to ro romawa hinontarai pai tei rimapa.⁴⁰Interi hinong tarai koiru ro mapang kosiri ingkai kiowi me ehiwo rioro.⁴¹Wawing pe koiru hunduru huntari piwe bibahu kami mo ingkai kiorehi me ehi rioro.⁴²Toperane paima minaramang tutu minasiwai ha nehinw ingkai mimane babiho wanei rimapa⁴³Mena, minandeweroang wetoperawau parariape babaiho we ne manupehi piana rekamang, hawaneto rowi mo ingkai we minanapi pai rima, impaena wewe nemanu pai ingkai senawa, mesamang-kong kirarapi hie minanapipai sota amnupai pe.⁴⁴Impaena, mintoru tato minaramang tutu romawa hinongtarai riama no hawa minasiwiai wa.Woming We Sonanuhapi Kong Woming We Mirawa⁴⁵"Interi Meteiti Woming we sonanuhapi kong kong hanewayang we ne babai hepai rouwaharei rewaro nemanu me song roweang ro hawau?⁴⁶Wihyeng wei, tutu nebabaihopai rima, sariutei miriwa rewari piyau we rio manupai.⁴⁷I'paya tarai we mintoru, tutu babaiho yampei ingkai ruwaha newoming we sonanuhara pai⁴⁸Mena, woming wemirawa pai tito ro hanerarong me sainto,'' babaibo pai rinawa⁴⁹Interi woming we mirawapai rioa newoning ehapahiotume hirampi, hirainunung kikuira himaheru.⁵⁰Babaiho we ne woming yampei rima ro hawe kimana wa kong ro hawe hisiwiaiwa.⁵¹Kong ingkai reweroanei mesonei rioro kong hinontarai we hindoaho mamarang netaho newa. Ro rahora yampa ingkai himbori kong hindirora ra hisemi raroto

Chapter 25Wawing we Hintata kong we Hisanewaya

¹"Toyampa, roroyahei pirari wawing haurawe hingko ma hinda hiraniang romawa mawangpai. ²wawing ne himbe ring hintato himbering hisanewa ya. ³Toyampa, boringwe hintatapa hioru hingko hinemapame hingko kinemaripehawa. ⁴Mewehisanewayangpa hioru hingko hinemanimparo bui-bui antitui kong ma hinembau hisaneaeho piehawa.⁵Toyampa, mawangnei riamiraruwapaeu ayerapai song horupaena hirena.⁶Toyampakea roweiabuang hisahau,'hiranta mawang rei rimateto! impaena minamatina mintaramani !'⁷Interi, wawingnehioru hintawaha hingkairaho hine mawau.⁸Mewehintatapa hintatowe wawingbe hisanewayangpa hioru mahirainto mintaro manane maningpa katehawe antoru tuti ma antanene teimayoperane.'⁹Mena, wawiwe hisanewayang hirainto, wihengkei, ingkai mahiha tatoruwa. Makeito minandawu wewehimbowa maningmena hioru imbaro mimbo ri ehawa mantau mintoru.'¹⁰Toyampa, hindwe tei himbori, kumahi mawanei rima, wewehiramanipai hioru hisuato anani didau pai hisuhi aturareipai.¹¹Interi wawingpahisahau mananupa au huepa aturareipa weautoru.'¹²Interi, titowehioru, mesainto topeyampa yauwo irouweroang mintoruwaine.'¹³Topeyampa, ingkai mintaramamangwo ingkai minasiwiai hapawape."Sosiauwe Hinontarai torupa hioru himpayei¹⁴14 "Rorayahei, pirari hinontarai weriato mupehi, mehihau womipa hioru kioru sona pihinempa hioru. ¹⁵Toyampa, sonawe hioruehi talenta pe boring, sona talentape koirumuna ehimuna, sona munawe ehimuna kosiri muna, mantau kirona parari hisanehopa, toyampa hingko hinda.¹⁶Hinontaiwene talenta boringpai ria wiuaruapamo, sariu boringmuna.¹⁷Toyampa, wene kosirinei sembawu nempa sariu koiriu muna. ¹⁸Toyampa, wenekosirinei ria hirai kambiroi sata nempai, kosentariwa doipa.¹⁹Toyampakea, woroi manupai, ria sautang hioru. ²⁰Toyampa hinontarai wene talenta boringpai rima sanyawa boring sariuta munawauwe mananupai.'²¹Toyampa, manupai sainto, pibokiwe womiwe hunaipau ingkai hunairo piwe antitui rua huato rarong mararising wenei.²²Toyampa, kinontaiwe sane talenta koiriupai rima weroana mekoiruwe sariuta munawauwe mananupai, mananupai, sainto pibokiwe womipa au, Au womiwe wonanuharapau. mananupai sainto au wowiwe wonanuhapi, interi hanemu maitui rua huaro rorongwe mararising wanei.'²³Mananupai sainto au womiwe wonanuhari, pibokiwe au ruma huaro rarong marisingnei.'²⁴Interi, hinontarai wene talenta kosiripai itato rima tito me sainto, babahihopa awene yauwo iroho auwo wonghihiangpi, kuopiororahora wetuntanang rorowa. ²⁵Torawaupa imataipa ira yaniwa talenta mauwoweiro kakopawawei impaena ingkai remuho piwe parari nemu.²⁶Toyampa, mananuwawei titowei sainto, au womiwe, mumunatian kong wompiwati au ! minandeho yau ikopiro nuwe itautang rorowau kong ikororo nuweika kiyakaremangpa.²⁷Toyampa, mintarongkui hawaweriwe waro manuwe hirongpi wataroroi, imbaro itaweri iko konta wewehehapa.²⁸Interi, minangko talenta kosiriyampaiya kiong wene kosiripai imbaro somawie pine. ²⁹Ingkai, wehinempahiru ingkai hirariutamunadahi, ingkai hine pitaupampang. menatopeyampa hinongtaraiwe hingkiari, mepipanehae hinempa minangko. ³⁰Me, minangko womingwe himaiwa yampaiya minahiheito weberorang we hanaiwa. Roronuwe tamahoi tuti tandekoru rowi reka."Hiera Wemahipa kong Kumahi Allahi³¹"Kateha kumahiwanei riaro wemararising wane ingkai Allahi song newomi mamarang hiruhareima ingkai, mihoiro patawe hanai. ³²Kawasapai hingkai kikuiwaro haropong, imbaro song hioru tatera parari wesaung piaung domba kong kambingpa hioru. ³³Interi, song Dombapa hindo sowatang, kambing hindo sokaning.³⁴Toyampa mananu babapai titowe wenesowatangpa hioru, minandama, tuti mintare iyai soyaho mintorupa.³⁵Imbaro yei iwariwang, mintarong roweangwe yang tei rauhanaya mintarong marewe yunung woyau hinontaiwe iraro nupehiwu mintoruma. ³⁶Toyampa, hamau kakawiri mintarong hasungwe yau, tei ihuhi minandeho yau, tei iroro manu wangka minandawa yauma.'³⁷Toyampa, hinontarai we mahipa hioru hirantang Allahi antungpai, tei anandeho, wuriwang matei, song roweang, kong raungmu kanaya matei song nau wunungpa ? ³⁸Hapanehanti, anandeho au hintaiwe ruarohama hua menentarai kakawiri ingkai matei hisung naupa ? ³⁹Hapanehanti anandeho huhi kong ruoro manuwangka ingkai anandawurau mantu ?'⁴⁰Mananu babapai tito sainto, ipayawe mahine wemintoru. topenehine mintarong namuha piwe antitui imbaro miutarong parari mantau mintoru.'⁴¹Interi ingkai tito naria we wehindaro warang sokaning pa hioru,"Minanda waruhi irou rorone, wewe minamarawa minandanto aunang we sang pampang wanei we hironehi we hinombatang wanei kong ne nemanatau wane hioru.⁴²Tutu iwariwang mo minarong yau yampi wa.⁴³Yau we hinontarai irama ro rahora nemuparena wong yau ihuawa ; hamau kakawiri mo minarong hasung weha ihasuna wa, I huhi kong iroro manu wangko mo minandama minandama mindeho Yau wai.⁴⁴Interi hioru tatomo hintato me hirainto," Babaiho pau hapanaha hanti anandeho Au wuriwang, raung hanaya, ete ruma we hintarai ambe , ete huhi ete hamang kakawiri, ete ro manu wangka kong anandama anarong nanuhara wane ?".⁴⁵Interi, ingkai tito we hioru me sainto," I'tato taraine we mintoru, parariape mintarona wawau we hinontarai we himoha rane hioru, mora minarona we Yau penanto.⁴⁶Kong, rane hiorumo ingkai hinda to Autang baba wane, mena hinontarai wehimahi, ingkai hindanto wewihyeng kea woroi mantaung wane".

Chapter 26

¹Yesusi interi sanyau pitau wawei a kaipena,Tito we netapa hioru,² "Minasiwiai wae ha koiru munamo ingkai tasua wu ha baba we minaroha mamehari, kong Romawa mawang Hinontarai ingkai hironeia hiyawa ro aitaba."³Manu baba kong paituang pandura Yahudi ingkai hingkikuira ro mananu baba Kayafas.⁴Kong interi hioru kuira hisanetatuata tei hintapu kong tei himung Yesusi ro we ahihira.⁵Tutu hintato me hirainto,"Ro ha baba newo wihengkei,wo sonane mamuna peha ro hinontarai we pauwauhiorupe."⁶Yesusi ria rio Betania ro manu Simon hinuntarai we hiuhi paputa,⁷Mihoi sawahiwaro pata we tariai,wawing pehi riama kio kendi pualam we sonung tutu maning we wiwiwai tariai,kong biari maning pai ho Riu kamipai.⁸Mena netapahioru hindeho torawau impamora hingkahiou me hirainto,"Pinahai sonamo wong pinong maning wawei ? ⁹Ninei wo tambowei mo ne aiwayangwawei tiriai me tarona wepe hinuntarai we hine piwa wau hioru."¹⁰Mena Yesus,reweroang rawau,impamora tito mesainto,"Minandeho minarona wawing ranei hiseung pe? tutu iwo song piwe piboki we Jau.¹¹hununtarai we hine pyehawawau hioru hinda hindo kong mintoru.¹²Tutu tei hi maning wawei to Noutarai nei,mo iwo sona pampong ho Yau to aisata wanea. ¹³Itato tato tarainei we mintoru,tonehane naria muna weraung Mamarang himbuwuei to nunei haware kahiu,pinahai wawingnei sona rane ingkai hindu arari ho wawing ranei tato."¹⁴Interi hioru kosiri ro Yesusi nepahioru, we hanong topeno Yudas Iskariot, riawu mananu babaiho wau hiorua ¹⁵Tito me saito,"Pinahai ingkai minarona we Jau me yong Yesusi wu mintoru mantu ?" Hirong hawaweri pe piarehi heha haura wureia. ¹⁶Ro harawau to hyerai rai rayang imbaromi song Yesusi wu mananu babaiho wau hiorua.¹⁷Ro ha retenang ro ha baba roti we himpare boaha mambenetai pahioru hinda wu Yesusi a hintato weime hirainto,"Ropenehane Wainto anarong pi we tarangpi roroi ro ha babane we Au ?" ¹⁸Tito we hioru me sainto,"Minanda to bendari wu hinontarai we piana Ikamana wei,me minarainto,"Wesanyau antoruwanei,"Hane piana rama kikeuto.Yau kong no neta ne hioru ingkai tei anarong ha babane ro manu nemu pai."¹⁹Neta pahioru hirong parariape tato we Yesusi piyapa,impamora interi hirong ha babapa.²⁰Rowi pa tei rama,Mihoi kong netapa haura heha koiru pahioru.²¹interi himahoi hirampi,tito we hioru me sainto,"Itato we mintoru tutu mintoru ehi song marawa we Yau." ²²hisanerarong papea kong hirautang we Yesusi,"Yauete Yau wae mamarang pau?"²³Yesus tito me sainto,"we hioang warampai to paruahi pai rarong kong Yau pai anti ingkai song mara Yauwapa.²⁴Roma hinontarai pai ingkai ria,parariape we hingkamana Weipa. Mena marawawe we ingkai tei song mara Romawa Hinontarai pai ! wiheng wei tei hirawing weriei."²⁵Yudas,hinontarai we song mara Yesusi wa tito me sainto," Yau to ete Rabi ?" Mantau Au puyapa."²⁶Interi hirampi,Yesusi kio wariang ambe pai,tito hoi kong wara raweine interi piobabahuei.Wiwo tatera we netapa hioru kong tito we hioru me sainto,"Minangko,minarang.Ranemo Noutarai peina."²⁷Kio cawan wawei reto wawong me sewara,interi sonei we netapa hioru me tito sainto,"Minarunung kui cawani ninei. ²⁸Raneiwo Nou riah I'kamanei peina we tiwowu we piriri tata ro nunei wawong.²⁹Mena itato we mintoru,Ingkai Yunumi munawa kea hawane tei Yunumi munamo ro hawe Imahoi kong mintoru kuira ro Iyai ne mananu wane,"³⁰Tei hindoi rarung,hindato bongkori ro Zaituni.³¹Ineteri Yesusi tito we hioru,"Mintoru kuira ingkai minandawaruhi Jau rorowi ninei tutu Jawena,tutu himbui kamana,Yau ingkai yongbu wewe rio saung Domba pai ingkai sapai tatera .³²Mena interi I'tawaha, Yau ingkai I'ra pampong mintoru to Galilea."³³Mena Petrusi tito we me sainto,"Tei hingkai hinda waruhi Aumo,Yauwo irawaruhi Au parawa."³⁴Yesus tito we Petrusi mesainto,"Yau itato wea au tarai watang tutu rowi ninei mankuei mawang sona wami,piana guaha Yau we botoru to."³⁵Petrusi tito me sainto,"Topenehane o Yauwo Kuriamo I'karia kontau,kong neta eha pahioru hintato tuwara paria petrusi titowau.³⁶Interi Yesusi ria kong hioru to nuwe hanong topeno Getsemani kong interi titowe netapa hioru me sainto,"Minamahoi ro rane kahiauta me I'ra kahiauta ra Rou karanduna."³⁷Yesus kio Petrusi kong Zebedius ne romawa koiru pahuru kong interi Yesus hanerangpai pipea kong me saiduh.³⁸interi tito we hioru me sainto,"Riuainunungnei pipea me tei I'karia .Minandoro rane kong minaramang kong Jau."Yesusi ria woroi kateha waruhi rawau,Mihoi awehu Rekaruna. Tito me sainto,"I'yaie, tei topenamo wihyengne we marawane rawaruhi Yau.Mena tope ampawa me parariape wewe Hanemu tatoatapa."⁴⁰Yesus tiweri wu netapa hiorua kong sariu hioru mo hirena impamora tito we Petrusi me sainto,"Imbatoe minaramang kong Yau jam kosiri wae ?⁴¹Wamang kong Rengkaruna imbaromi remuho hu wu we marawa wane ampe.Minandiu ainung ne wo supa mintoru,minanutaraiwau payawa."⁴²Yesusi ria muna rekaruna we bokoiru ,tito me sainto,"I'Yaie tei wemarawane ra warihu Yau wamo to junung Whang paiwa,mena wihyengne parariape wewe Hanemu tatuatapa."⁴³Yesus tiweri nariamuna mena sariu hioru mo hirena,tutu hindekami wau mamba.⁴⁴Interi Ria waruhi hioru.Yesus rekaruna naria muna we botoru wawei ro tato wemahi parariape tato we titoa ro reteng wau."⁴⁵Interi Yesusi ria taweri wu netapahioru nariama kong tito we hioru me sainto,"Tei minarena rahie ? Minandea wo hape ramato kong ingkai Romawa Hinontarai ingkai hironei wu hinontarai we hintata pahioru.⁴⁶Minantawaha,Minandama tanda .Hinontarai we mira Yau wapei kikieuto."⁴⁷Yesus tito pena,Yudasi hinontarai ro netapahioruhana riama.Hinontarai we himpau pa hioru hinda kontei,hioruwo mananu babiho ro manu mamarang ro hinontarai Yahudi.hinda tutu pi masasung kong wonduwa.⁴⁸hinontarai we ingkai mira Yesusi wawei ingkai song kamana we hioru,me sainto,"Hinontari we houpehoipai mo Ananto,minantapuri."⁴⁹Yampaeno ria ma ho Yesusi kong tito mesainto,"Piboki we Au We wanyau Jau !" interi hopeho Yesusi.⁵⁰Yesus tito wei me sainto,"Maneta,Womparariape piwe hanemuwawiapa."Interi hintapuri.⁵¹Minandea, hinontarai we ria kong Yesus sakara riu ne pimasasung ,me semperangkutu Babaiho pehi tarakambireipa.⁵²Yesus tito me sainto,"guong nemu nyoipai tieri to ne wawinta paia tutu hinontarai pehi tei riuwaha nyoi pehi pa ingkai kiria tato ro pimasasung.⁵³Mutai sona I'hahau we I'yai, kong ingkai samiha himberebe haura heha koiru himbe raima pe ye ?⁵⁴Tei tope rawaumo ingkai mamarang ne tatonei ingkai ria sihangwa,Impaena toperawau peno ?"⁵⁵Ha yampa Yesus tito we hinontarai we pau,"Toperawau toe minanda we Yauma mo minangko pimamunama tei minaremung Yaue mena Yauwo wewe I'marawa tiYauwa? hane mahi I'mahoipe Manu mamarang wanei me janyau mena minantapu Jauwa.⁵⁶Mena ranemo ingkai toperawau parariape we hingkamana wataro weraung Woming baba pahioru."Interi nepahioru kuira hirapai tatera waruhuei.⁵⁷We hintapu Yesus wau hioru hingkowi wu mananu babaiho we hanong topeno Kayafasi,nuwe manau baba ro Yahudi wau himpandura.⁵⁸Mena Petrusi supaRei a hope mananu babaiho ne manu warareipa.Hua ra mihoi kong we hindoro hisahi Yesusi wau hioru.⁵⁹Impaena mananu babiho agama wau hioru hiserai piwe himpaya imbaro Yesusi himuni.⁶⁰Mena hirariu rayang pehawe himungni wa.mena interi hinuntarai koiru ⁶¹hurainto,"Hinotarai ranei tito me sainto,"ingkai sota manu mamarang wane me ingkai niari taweri ro ha botoru."⁶²Mananu baba pai soha tito we Yesus me sainto,"impaena nemu tatopeha wempaya kaman piwe hirautanau tutura rane wae?'⁶³Mena Yesusi aihihirei.Mananu babaiho nei titowei me sainto,"Yau itato tatone we au,"Ro Allai wewihieng puya we antoru Au wo Kristusi,Romawa Allai."⁶⁴Yesus tito me sainto,"Mantau au puyapa.Mena I'tato weau ro hanei tutu ingkai minandeho Romawa Hinontarai ingkai mihoiro sowatang ro wene Mambri me ingkai riama ro mandipu ro rora.⁶⁵Interi babaiho mananu Yahudi wawei riu ne hasumwau me tito wei me sainto,"I'wo piana tito wawi Allai to,pinahai tei tarautana wei munmpa? Minandea, interi minatara tuwa titowau.⁶⁶pinahae minasane tatupa ?" hintato me hirainto,"I'wo tamuni Kiria."⁶⁷Interi hindoati ro rekamipa ro himbaramipa,⁶⁸kong hintato me hirainto,"Puya we antoru,"Auwo Mesiasi .Me mateiti rioa taupa ?"⁶⁹Petrusi mihoi ro wondi wau ro mananu babaiho wei ne wararei wau,me interi wawing pehi ria wureima sautang nei,Au wo ruakontape Yesusi hinontarai Galilea yampei."⁷⁰Mena piora ra karia me sainto,"Yau wo ihiwiai wa pinahai minantaho pa."⁷¹Tei sadai weriei ria towondi ,wawing pehi ria nariama rehoi pamora tito weime sainto,"Hinontarai ranei tato ria kontape Yesus hinuntarai Nasareti."⁷²Saha naria muna me sainto,"I'Pora ,Yauwa jau I'hiwiai ho hinontarai yampei wa."⁷³ Wepira katumora hinontarai we hiroha ro wondiwau ehi ria ruranei me sainto,"Auwo hantia Au tutu rope tutoneaina.⁷⁴Interi samunduiya kong piora me sainto,"Yau wo ihiwiai hinontarai yampeiwa,"kong katukei mo mangkuei mawangpai sona.⁷⁵Petrusi haneaho tato we Yesusi titoa wei me sainto,"Mangkuei mawang pai sona wami mo piana Guaha Yau we botoru."Interi Petrusi riawaruhi rawau me Ria wiori to wondia.

Chapter 27

¹Interi wiarama pa rama , hinongtarai baba kong asinang wero nu yampei himahoi kuirahikutu tato pawe Yesusi tei himu mi kiriampa ²Ingteri hioru hirawi Yesusi me hingkowi a hiroineiwu mananu baba pilatusi.Yudasi Miun Waweriei³Ingteri Yudasi, we wiuowa Yesusi pai, rehowa Yesusi hirong we mambabati we, satuwari kong song hine hawawari piarehi heha haura pa taweri wu hinontarii baba kong we hindu hioru pa hioru ⁴Tito, yam wo yong sasari tuti yong riawa mahi mahiwa mena hitantato, pipa nahae wona weangtorune? yang pawo romantau au ⁵Interi Yudasi hio hawanweri pato Allah ne manuma ma rangpai rarong me ria kireibu ha ukanang hiawa⁶Interi tope yang pa hinongtarai mananu hingkohawa ri perak mehintato, pirana tarona wata mo mahiwa ro kahyang rarne tuti rane won awan ria." ⁷Interi himahoi kuirahikutu tatopaho hawaweri yangpa, hirona hireng tawayan kakopa periukwe hironawe aisata hinongtarai hinowaha. ⁸Impaena, kakopa yang pa hisahaua we kakopa Ria raingtaho hanei.⁹Tope yangra, hinongtarai baba Yeremiai netatopa mahi Interi hingko perak pe piarehiheha haura weyampawa aiwayang nutaraine we hinong tarai Israel pahisane titoata. ¹⁰Hioruwo hirona keping perak pe piarehi hehe haura hirengtawayang kakopa periuk, parariwe piami piyakamana we yau.Yesusi kong mananu baba Pilatussi¹¹Interi, Yesusi soharo Gubernur haropong kong mananu bab GUbernuri sautang Nei "Auwo mananu baba hinong tarai yahudi tiawe Auwe ? "Yesusi, piya, topena paraiwe mintapayapa. ¹²Mena hintuba kangkena rekamipa hinongtarai baba hio kong asinang tawa I wo tito we tato katehiwa. ¹³Interi, Pilatusi tito we I auwo taramuho tato tau we hirentuwa kakepan naunewae ? ¹⁴tope yampa Yesusi tito tato peha we Pilatussi wa, tato rabuyang kosiri wawahai sonane Gubernuri sapipiori hio.Pilatussi sariuta piehawawe warapika Yesusi¹⁵Interi, rohawe piboki Gubernuri warapi kara we hiori hinongtarai we hipa tua wi sorei pai we hioru. ¹⁶Roha yampai, hine hinangtari we hipatua wisorei mewehanong, we hirahanei we Barabasi.¹⁷Pilatusi sautan hinongtarai we paupa pahioru, mateiti mintarainto yoneito wondi pa, Barasi te Yesusi, wehirahannei we Kristus ? ¹⁸Topeana, Pilatusi reho we hisane karasun Yesusi paenahiko Yesusi weima. ¹⁹Pilatusi mihoiro pata we taria pai, wawini sanatu tatopa wurei ma, remuho wong pie haho hinongtarai we mihipai pe tuti, I huhiho pitauhoi ror mi.²⁰Topeampa, we bab hiho kong asinang pahiuru mingtato kakepan hioru hire wa Barabasi me hinuman Yesusi. ²¹Mananubaba sautan hioru, hingtai koiuru ranehuru huru mateiti yonei wu mingtorune ? menahintato mehirainto Barabasi. ²²Pilatusi tito we hioru, " Topeyangmo pipa nahae Ingkai yona we Yesusi, we hirahan nei Kristusi ? mena hingkai hirainto, tarawihepanneiroai tabapai !²³Pilatusi sautano, pipanahei yonapa? pipahahai song marawahaparane ? mena, ingte hing tabo hihana, hiawaro aitaba ! ²⁴Pilatusi rehowe piwe sona parakaiwaro wemahiwa, me manuni pai soha, kio marepaima rioi warampa ro Kawasa wepau hisaropong metito, yauwo nou piehawaro ria hinongtarai ranei. yampa woro mantau mintoru.²⁵Hinongtarai hingkai hintato, riapai riakong angtoru ma kong antane romawa ²⁶Ingteri pilatusi pikara Barabasi we hioru me Himungtati Yesusi, Pilatusi sonei we hioru a hirawiti hiawa ro aitabapai.Pilatusi ne pimamuna pa hioru Hintatipa Yesusi.²⁷ingteri mananu baba ne pimamuna hingko Yesusi to manu manunu baba nempai hiokikiuira pimamuna Roamwi hisoru warie. ²⁸hioru hingduba Yesusi ne hasumpa me hirong hasung we bohorondaun wei. ²⁹Ingteri hiranung sapewa we hisasina hironeiya Yesusi titaruei ro riukami pai, riu mamurang pai rowarang so watang, hintuang ro aropong, me hintatipa rei, wepiboki we au mananubaba hinong tarai Yahudi.³⁰Hingkonyahu kikaiyei, hingko mamurang paima, hironei hirendoa bahu Riukami pai. ³¹Interi hintatiparei, mehinda hasung bohorondaungpa werihu Yesusi, mehisasuni munatawe ri ro hasung mantau nempa, ingteri hingkowi a hi awaro aitaba pai.Yesusi Hiawaro ataba.³²Hinongtarai pimamuna hioru, himati hinda hirariuta hinongtarai mawai pehi riaro Kirene we hanongpe Simonni. Ingteri hiran Simonni hirio aitaba kong Yesusi. ³³Ingteri hindeho nuwe hanong topena Golgota, we hirahanei Rabuyang wekaria nehina," ³⁴hioru hiron angguri kong piwe sawiri. huatopa reimena kira rapi sunumipe.³⁵Ingteri Yesusi hingkowia hiawa roaitaba, mehimbiwo ne hasungpa mehingki aikaraho. ³⁶Ingteri, Himahoi kontei royampa. ³⁷Roro, riu wawu yan pai, hintu batate rei,Anda nei Yesusi Mananu baba Hinongtai Yahudi.³⁸Royampa, hinongtarai we humamuna humbe koiru husawa ro aitaba ruran Yesusi hureiro so wa tang hurei sokaning. ³⁹Ingteri hinongtarai we hinda royampa hintati perai me hinda hingkuei hindium kami. ⁴⁰Mehintato Au wainto ingkai tuota Allah nema inanu rangpai me ingkai nuari taweri rohape botoru, ingteri Allahi antung tiamo wiawarihu Aitabapai⁴¹Topayampa mananuwe pampon kong asinan pahioru hingtati Yesusi. ⁴²I wo song hinong tarai himbihen menutarai mantau nenei wa were ria. Tei iwo mana baba Israel, namowiawarihu aitaba waneimba baromi tandoa hoi.⁴³I wo rioaho Allahi, impaena ingkai Allahi riama sonei wihien tei Allah hanewihenei wo manta uni piya, Yau wo Allahi antung ti yau. ⁴⁴Wemi muna hiawaro aitabapai kong teipai seng tati parei tato.Yesusi Kiria⁴⁵Interi saraka we tiri pai suba kamaro bowo nang weberareng pai wiso kakota yampai kea saraha pai tiria bosiu pai. ⁴⁶Topeangto, saraka subaraho bo sui pai, Yesusi hihan roraupui riotuhina, Mesainto, Eli, Eli Lama Sabakhtani ? wewe parari, Allah I yo, Allah I yo, pinahae wonamo pikara yeune ? ⁴⁷Himbe toneha, ro hioru hiroharo rawane, hintaho me hintato, hinongrai ranei hihau Eliai.⁴⁸tapo wa me, hioru ei sapai, hio aibupupaima, hio anei wiruang ro Angguri wehiha, me hirawihepaneiro mamuran, mehirone Yesusi sunumi. ⁴⁹Tope yampa, ehapa hirainto, mintandama tandeho eliai riami pikarei. ⁵⁰Ingteri, Yesusi hihau raupui riotu hina kong sone riuai nunpaiy.⁵¹Hndeho, manumamarang tibahu wekoiru, ro wau wong yai aho woung bau, nunei sabaki kong kam-kami pa tababahu. ⁵²Aisatapa tababahu, me hinongtarai we hima marang wehing karia hintawaha. ⁵³Ingteri, himati warihua aisatapa, rorohawe Yesusi, tiwahapai ingkai hisuato rabuyang we mamarang hi ranyawa hiuru we hinongtarai we pau.⁵⁴Ingteri, mananu mamura, kong wehing kontei hing do hiromwiso Yesusi, hindeho mudikong pitau we roroyampa, himataime hintato, Tarai, I wo Allahi Antung na!" ⁵⁵Rorawane, wawing pitauwe hindero woroi, wehinda kong Yesusi ro Galilea mehiron nanuharei. ⁵⁶hiorumo Maria Magdalenai, Maria Yakobus hinani kong Yusuf pi, kong Zebedeus romawa nempa hioru hinani.Yesusi hiratarei⁵⁷Tope ampa hapa rakea terowi, hinongtarai we nepiwe pauriaro Arimatea hanompa Yusuf pi itato riakong Yesusi. ⁵⁸Riawu Pilatussia sewaru Yesusi nutarai pai. Ingteri Pilatusi tito we hioru imbaromi hiron Yesusi nutaraipai wu Yusuf pia.⁵⁹Ingteri Yusuf pi kio Yesusi nutaraipai hisaniro haireilinen wekakowiri. ⁶⁰Ingteri sonei Wiataro Kambirei pai raranwe wiworu, mantau sonei, hirai ro bongkari kami. Interi Yusuf pi kiri rui kami baba mantaunpai wiso kambirei pai me ria. ⁶¹Ingteri, rorawane, Maria Magdalena kong Maria pehi wihie humahoiro aisatapa.Aisata Yesusi hiroha wisora.⁶²Hawe ehipai, iwo ha we te himaman ha we boitu iman-iman kong binog tarai Farisi hinpandura kuira ro Pilatusi ropong. ⁶³Ingteri hintato, antasane aho we piwe saihiahari wihieng pa m, sainto, ingkai hape botouru kai itawe. ⁶⁴Tope ampa, puyawe hioru hiroha wiso aisata wanei kea o habotoru wanei, wo sonane nero mawapa hioru hindamahi mananai pe, me ingkai himpaya we hinong tarai we pau, Iwo tiwa warihu hinong tarai we hing kariang pahioru. ingkai aihiahari weranei mirawa warihua we pampong pa.⁶⁵Pilatusi tito hioru, mintoru mintane wehiron wisora. Mintanda mintaring wisora pari we mintande hopa." ⁶⁶Topeampa hinda, hindoro aisatapa kong ehapa hioru, hingkarui beri kamipai hirentau kepan kambirei pai.

Chapter 28

Yesusi Tiweha ¹Interi, ha boitu, kai weharoha retenan pai Maria Magdalena kong Maria pehiwiheite hunda hundeho kamberei aisatapai. ²hindeho mundi baba mantaung tutimpia mine manatau wia rorora, riama kirui beberikami rai, interi mihoi ro wawong.³Nutaraipai pari wiwewria kong hasung pa buha pari kapiou. ⁴Interi hinontarai pahioru himatai hisanehara hioru tuti hinda himpari wetei hing karia⁵Malaikat pai titowe wawing pa hioru, minatande ho mintamataipe wo yau rouho minara wera Yesusi we kiria ro aitaba. ⁶I wo rio ranewa tuti I wo tiwahato parari ape we piya kamanapa. Mindama, minitang deha wiato rorone. ⁷Minta mararuhaira kong minampa weroanawene Romawape hioru, I wo tiwa ha warihua wehing kariampahioru, kong mintandeha, I pinpong mintoruto Galilea Rorawane, ingkai mintandehoi. Remuma, yau ipaya kamona wemintoru.⁸v 8 kong, himaru himbawuraai sataparowe matai kong mararising baba, kong hirapai ya himpawene romawapa hioru. ⁹Yesusui sariuta hioru kong tito, we piboki interi hinda wu Yesusi ma, hingdoru aempa me isomi wei. ¹⁰Interi, Yesusi piya we hioru, mintandeho mingtamapai pe, mintanda mingpa we neta nou wene hioru hindato Galilea, rorowane, ingkai hindeho yau."Himbai we hiroha wiso aisatapa hioru hirai hiahari¹¹Teihinde me, himbe toneharo hinongtarai we hira ha wise ai sata pa hioru hinda keta kong himpaya weroang we mananu pahioru tuti piampa. ¹²Interi hingkai hing kikuira mahimpandura kong we baba hihio pahioru. me interi hintato mahi, hirong hawaweri wedanwe hunontarai pa hioru. ¹³Mintantato, mimpaya toperane, Yesusi ne Romawapa hindama hingko wirowi mo antarena¹⁴Interi wewe ranera tane mananu baba taraho rioaho kong arokutuya wa ¹⁵Onteri hingko hawaweri yampa me hirong pariaria wewe himpaya we hioru pa tato yang pa mo wata humbuwua ro hinontarai Yahudi pa hioru kearaintahaneiYesusi ne Tato we Tariai (Mrk. 16:14-18; Luk. 24:36-49; Yoh 20:19-23; Kis 1:6-8)¹⁶Interi, ne romawa himbehaura heha kosiri pa hioru hingdato Galilea, to bongkori we Yesusi piya kamanei we hioru pai. ¹⁷Ingteri heingdehoi pamo hindama hisomi wei mena, himbebotoneha hine kikouru.¹⁸Interi Yesusi riama tito we hioru, pitau bai nei yau noukuireipa, rorora kong nunei ya hawara kahyu. ¹⁹Interi ninda min tapaya we kawasa himpau pau hioru nou romai wa hirena. mintambararawein hioru ro waha Iyai kong Romawa, kong Riu ai nunung mamarang.²⁰mintaranyau hioru imbaromi hirom parari piwe ipaya we mintorupa, mintandeho, yan Irohong mintoru rohanei keaohawane kai wane.